cyanic-selkie/wikianc huggingface dataset:
赤穗之變
家議
淺野家老，大石內藏助也. 是日大石召眾臣，曰：「我家不幸，君侯身死，城池見奪. 論其所由，鼠輩我君是辱也，將軍乃弗加之罪！古雖云：『君辱臣死』，今我君見辱，正我臣死節之時！惟死難生易，君讎未報也，是以至此，不敢擅專，敢問眾議. 」一時紛紜，眾口悠悠焉. 大野九郎兵衛對曰：「方城落矣，殉君黃泉，臣之際也. 惟我君血脈絕矣. 幸君弟尚存，未若立君弟為新君，以大學殿，伺機復興可也. 」
足輕頭原惣右衛門曰：「不可，主為人害，臣不思復讐，乃做何為？我曹願騁馳江戶之野，直搗黃龍，取其首級. 」又或曰：「藩祖之城，安可棄歟？與其付諸佌佌之吏，願甘赴矢石，城破臣死，追先君於地下. 請籠城戰之」爭論未定，遽爾，急報至矣，蓋收城官至也. 眾激憤焉，假報願降，實籠城備戰也.
郭炳坤
郭炳坤，民國三年生，陝西蒲城人也. 先後受業於孫鎮小學、三原省立三中焉. 二十一年入中國共青團，二十二年元月轉中國共產黨黨員也. 嘗為共青團省立三中支部書記，中共省立三中支部幹事、書記，先生以抗倭文宣動，嘗毀國民黨三原縣黨部也.
土地革命戰爭之世，秋七月，炳坤至照金投中國工農紅軍，二十三年春，為關中遊擊隊指導員也. 二十四年秋，拜紅二十六軍四十二師一團政委，二十五年九月，領關中軍分區司令員，率眾會之直羅鎮、東征諸役也. 九月後拜中共陝甘邊南區委員會宣傳部長、紅十五軍團七十八師二三二團中共總支部書記也. 一方面軍長征至陝北後，為方面軍政治部幹事、中共關中特委軍事部副部長諸職，為創西北蘇區有力焉.
抗倭兵時，二十六年七月之後，為中共關中分區委員、宣傳部長，中共三邊分區委員、書記，三邊分區警衛司令部騎兵團參謀長，三十年元月，領三邊軍分區司令員，八月起，曆陝北警衛騎兵團政委，警九團政委、團長也. 二十九年二月入延安馬列學院學之. 三十三年四月，入中共中央黨校學之，並選為中共七大之代表，會七大焉. 三十四年五月起，曆陝甘寧晉綏左右軍警三旅政委兼三邊警備司令部政治部主任、十一旅政委也.
解放戰時，為陝甘寧晉綏左右軍警三旅副政委兼政治部主任，警三旅兼隴東警備區副政委也. 三十六年五月，為中共三邊地委書記兼領軍分區政委、司令員，新十一旅兼領三邊軍分區政委也. 三十七年七月，為西北野戰軍四縱警三旅旅長焉. 三十八年元月，拜一野四軍十一師師長諸職焉. 於三邊事中，指揮兵變活地圍來犯之國民黨軍，二軲轆鬥，四個時辰全殲騎五團，殺傷賊千餘人，斃賊一團長耶. 其後會之澄城合陽、荔北、陝中、扶眉、蘭州諸役焉. 於扶眉、蘭州之役，奉命率所部為拒與主攻，成功佳，為中央西北局與彭德懷司令員之旌也.
一九四九年十二日，炳坤率部抵甘肅臨夏，任剿匪、立政、整飭綱紀神器之重焉. 其行中共之夷政，教與合廣大之回、漢民，一年多沒四十餘股匪，使馬英貴股匪近千人投兵降，俄轉矣臨夏匪患熾之甚也. 一九五零年夏，炳坤為中共臨夏地委書記，一九五一年四月領臨夏軍分區司令員也. 其動眾擊反動勢，清豎、反動會道門，地之勢益固矣臨夏，推之農牧之複與之. 是月，拜一野四軍政委也. 一九五二年十一月，領西北軍區幹部管理部長也. 一九五五年九月，為義軍總幹部管理部後備役幹部部長焉. 一九五七年五月，為中華人民共和國內政部副部長諸職，為民軍之設與民政之建做大事焉. 一九五五年授少將銜，獲二級八一勳章、二級獨立自由勳章、一級解放勳章也. 一九六一年二月，炳坤調海軍政治部副主任也. 一九六三年夏以疾至天津地檢視水灾，助眾安脫也.
文化大革命中，炳坤為林彪反革命黨之擊與迫，被打成反黨黨徒、叛逆，送至江西上饒勞改焉. 其不屈，屢勸戰友：「善人受冤，時也，鬥必勝. 」彪反革命黨敗後，炳坤之冤得雪焉. 一九七四年七月為海軍北海大艦隊政委，明年八月又兼北海大艦隊黨委第一書記耶. 其去擾，和衕誌，拒之江青反革命黨親之壞也. 其有胃癌，仍固執事，以舟師現代化建焉. 一九七七年四月六日於北京薨矣.
彼得一世島
彼得一世島（挪威文︰Peter I Øy kart）處南極緣，太平洋嶼也. 挪威聲索之，不得，蓋南極條約之故. 其上有山，以挪威船主名之，曰拉斯克里斯滕森峰.
福建省廈門第一中學
福建省廈門第一中學，略云廈門一中. 立於光緒丙午. 時以玉屏書院、廈門中學堂聞. 民國元年，改名曰思明中學. 六年，改以省立第十三中學. 十八年，名以廈門中學. 後東人猾夏，庠序傾覆. 三十五年，復校. 及西元一九五一年二月，與廈門市立中學併，遂以福建廈門一中聞. 及冬更名，曰廈門市第一中學. 一九五四年，遷至深田路. 原址則建廈門第五中學，之二校亦有金蘭之契，二〇〇二年，擴建舊校區，二〇〇六年建成，二〇一六年建新校區於海滄,二〇一八年建成.
中學畛域，凡二十三萬平方米. 至班級之多寡，無分初高，近乎一百七十. 生徒蓋七千許. 中學有文明學校、省一級達標校、省文明單位之譽. 校訓曰：勤、毅、誠、敏.
性向
性向，亦稱性取向、性傾向、性指向，英言Sexual orientation，以人之所愛趣者有別，而分類焉. 或獨愛男、或獨愛女、或愛趣異屬、或兼愛男女、或比同相愛、或兩無所愛、或本無所愛、或微有愛心、或交誼成戀、或愛不求償、或廣施愛幸、或多向愛戀、或愛無所慾、或跨類愛取.
夫性向之發生，其理繁賾，而學界大抵公認為生有，雖後天不能變.
福建省廈門第一中學
經營
董學之輩自創校以降，以趨嘉自勵. 是以「省之頂尖，國之一流，面向國際，面向未來現代化學校」爲其鵠的，「人文、創新，為發展而教育」則其理念. 至育人之目標，則云「國家認同，國際理解，人文底蘊，科學氣神」.
中學教育，自云以文化爲重. 「民主、責任、情感、榮譽」之精氣，「人本、規範、科學、激勵」之度律，「共享、理性、包容、進取」之動靜，「人文、典雅、傳承、現代」之物質，斯四風化是也.
引據
分類:廈門市中學
竈神星
竈神星者（序號：四）太陽系之小行星也，屬小行星帶天體，發現之序居四. 名以羅馬家竈女神維斯塔，譯竈神也. 天文代號：.
主帶之中，質者列次，居穀神之下；重者列三，僅次穀神、智神矣. 徑約四百八十三公里，質達主帶百分之九. 其表光甚，小行星可目者，獨之無他.
一八〇七年三月，德國天文學家奧伯斯始察之. 二〇一一年，美國太空總署曙光號訪之.
光芒萬丈
Davichi，韓國樂班，立於二〇〇八年二月廿二日.
愛德華·達拉第
愛德華·達拉第者，法蘭西國沃克呂茲人也. 生於西曆一八八四年六月十八日，殁於一九七零年十月十日. 二戰初，嘗以總理主抗德事. 俄頃，德軍陷波蘭，分兵將犯丹麥、挪威諸國. 法勢益孤，於是議會交咎誤國，遂辭.
江才君
江淹女字才君，名不詳，嫁南齊宗室安復侯蕭誕子稜，齊明帝繼位使蕭衍誅誕，才君聞曰：「蕭氏皆盡，妾何用生. 」慟哭而絕.
鋰
鋰者，化學元素也，符號Li，原子序三. 因核內質子有三，故列三. 為金屬之至輕，故作金部.
游離態下，電子有三，其二居內（曰K層），其一屏外（曰L層），故常佚之以為陽離子，價正一. 四海以內，咸為化合物，緣此.
地球以內，豐度尚足，諸元素中，位次第廿七. 凡礦石含鋰者三十有奇，以鋰輝石為最. 四體之內，五穀之中，各各有之.
性
性軟易延，可刀斫之. 其色先銀，稍黑而光澤盡失，終白. 密度甚小，至浮於油. 又其性烈，故貯於固體石蠟，免致災禍. 與水即化氫|氫氣，同酸則氣暴起而溶. 亦喜合鹵素以為鹽，百度以上遽燃，並氧|氧氣以為氧化鋰，其焰青.
同位素
凡同位素者二，曰鋰六、鋰七. 又以鋰七為盛，十之九盈.
得
欲得之，須煉鋰礦以為硫酸鋰、氫氧化鋰. 若欲單質，當電解氯化鋰於熔融狀態.
用
為還原劑，輒用於有機合成. 若伯奇還原，即用甲醇鋰，又，叔丁醇鋰. 因其質輕，常作電池. 又醫者幾用之，复見諸合金.
可卡因
可卡因者，毒品也. 產於南美. 色白，粉狀，易成癮. 販之者於中國可誅之.
華南師範大學附屬中學南海實驗高級中學
華南師範大學附屬中學南海實驗高級中學，在中國廣東佛山. 維奉祖校、桂城投資發展公司、南海區教育局之命，建于壬午之年.
吾採非煤
《吾採非煤》者，東北礦夫歌謠也. 西元二零一六年二月廿八，時黑龍江省長陸昊言曰：「未欠礦夫絲毫」，「眾礦夫皆得其所」. 雙鴨山礦夫聞之，遂怒，不忍俸辛逋負，乃罷工，以迫有司，冀其償俸也.
事後，有司以「我挖的不是煤」為禁語，中土網絡尋之，弗有果也.
分類:中華人民共和國歌曲
漢中山靖王
漢中山靖王劉勝以孝景前三年立. 武帝初即位，大臣懲吳楚七國行事，議者勿冤晁錯之策，皆以諸侯連城數十，泰強，欲稍侵削，數奏暴其過惡. 諸侯王自以骨肉至親，先帝所以廣封連城，犬牙相錯者，為盤石宗也. 今或無罪，為臣下所侵辱，有司吹毛求疵，笞服其臣，使證其君，多自以侵冤.
具以吏所侵聞. 於是上乃厚諸侯之禮，省有司所奏諸侯事，加親親之恩焉. 其後更用主父偃謀，令諸侯以私恩自裂地分其子弟，而漢為定制封號，輒別屬漢郡. 漢有厚恩，而諸侯地稍自分析弱小云.
勝為人樂酒好內，有子百二十餘人. 常與趙王彭祖相非曰：「兄為王，專代吏治事. 王者當日聽音樂，御聲色. 」趙王亦曰：「中山王但奢淫，不佐天子拊循百姓，何以稱為藩臣！」
分類:漢列傳
小野田寬郎
昭和十九年，以少尉銜受令攜部駐菲律賓盧邦島，以迎美軍. 上司谷口義美少佐語之曰：「今時勢維艱，我等暫避敵之鋒芒，汝為天皇堅守此土，功莫大焉. 不出三五載，必親率王師迎汝，爾儕遊擊此地可也，萬望勿取玉碎之策也. 惟听吾令，汝方可止戰，餘皆矯也，勿信！」小野田領命.
翌年，美師下菲律賓，小野田部亡十之八九，惟與部屬島田等三人避於密林中. 八月十五日，天皇終戰詔下，美師遍歷太平洋諸島宣之，小野田以爲其詭也，不顧.
後四年，其從者赤津潛離藏地以降菲，世乃知其事. 後，菲累投書於野，冀曉之而來降. 小野田俱弗信，蓋以谷口必親達收兵之令也. 雖嘗於所竊收音機悉當世之事，若朝鮮戰爭、越南戰爭等，皆自忖為日師反撲所致. 猶負隅頑抗，數十年間，時襲平民，劫掠補給，數年間，從者亦盡亡.
迨至四十九年，邂逅遊者鈴木紀夫於野，備言三十年滄桑，乃信之，曰：「余昔受將令守此土，今無令不敢擅回也，必得上司谷口軍令乃止. 」鈴木乃歸日尋谷口，三月，鈴木隨谷口返，散書於野，其略曰：「谷口抵菲，約於某所相見，有令見達. 」九日，如約來，谷口乃宣諭天皇詔書，令其歸降. 次日，小野田遂隻身謁菲軍營，奉其兵曰：「余，陸軍少尉小野田寬郎也，今奉將令，解甲請降. 」
計小野田之匿林中凡二十九年，傷亡軍警平民百三十余人，菲律賓民眾欲繩之以付有司，以日府斡旋得免.
既歸，日府賞日元百萬褒其忠，人感其節，亦爲之籌款. 小野田並皆不受，轉贈靖國神社. 以野居多年，不諳新事，更惘於和平憲法，未幾，遷居巴西，事農. 或問及其所傷斃者，輒應曰：「時，余為兵士，以膺命為天，餘無悔也. 」
平成二十六年，卒於東京聖路加國際醫院，年九十一歲.
以其率師從國與舉世為敵，且於戰後猶冥頑負隅，世多非之. 然亦有以其三十年無令不降，欽其守志不移，以為士兵楷模者.
分類:大正列傳 分類:和歌山縣列傳
諸葛緒
晉樂安亭侯衛尉諸葛緒，瑯琊陽都人也.
緒為魏泰山太守，隨司馬師平毌丘儉. 後為雍州刺史，景元四年，督三萬餘人自祁山趣武街橋頭，絕姜維歸路. 維聞緒已塞道屯橋頭，乃從孔函谷入北道，欲出緒後；緒聞之，卻還三十里. 維入北道三十餘里，聞緒軍卻，尋還，從橋頭還，緒趣截維，較一日不及.
鄧艾進至陰平，簡選精銳，欲與諸緒自江油趣成都. 緒以本受節度邀姜維，西行非本詔，遂引軍向白水，與鐘會合. 會欲專軍勢，密白緒畏懦不進，檻車征還，軍悉屬會.
而朝無究緒囚事，以為太常，晉立，以緒為衛尉，封樂安亭侯.
裴松之《三國志》注《百官名》稱「崇禮衛尉」，誤也.
安德魯·梅隆
安德魯·梅隆者，美利堅國匹茲堡人. 生於西曆一八五五年三月廿四日，殁於一九三七年八月廿七日. 梅氏家資巨萬，長於經濟貨殖之策. 嘗仕三總統，拜財政部長，掌度支之政令，凡十一載.
少女時代成熟社
'''少女時代-Oh! GG'''，韓國樂班，立於二〇一八年九月五日.
鏈
分類:少女時代
平鎮區
平鎮區，居桃園臺地之都會區，為桃園市所轄.
地
埤塘遍野，水圳橫流，山丘散落.
民
石門大圳流經、設工業區之矗，逐增戶口，今有逾廿一萬口.
櫻井市
沿革
昭和卅一年九月一日，磯城郡櫻井町倂同郡：大福村、香久山村，而爲櫻井市. 倂磯城郡上之鄕村. 割市之一部於橿原市. 卅八年四月一日，倂磯城郡大三輪町. 四十四年四月一日，割市之一部於宇陀郡榛原町.
它典
分類:近畿地方區劃
沖虛經
沖虛經，又名列子. 蓋治學之人，多謂之列子，修道之人，皆以沖虛經謂之，著書年代不詳. 史載其書八篇，一百四十章. 據後人考證，當為列子及其後學所著.
長孫敞
長孫敞，字休明，無忌從父. 隋煬帝為晉王，敞以庫直從畋驪山，王凌危逐鹿，諫曰：「大王冒垂堂，淫原獸，可乎？」王遂止. 即位，頗見識擢. 及幸江都，留守禁籞. 唐高祖入關，率子弟謁新豐，授將作少監，出為𣏌州刺史. 貞觀初，坐受賕免. 太宗以后屬，歲私給稟，償其費. 累封平原郡公. 卒贈幽州都督，謚曰良，陪葬昭陵.
福州中考
凡福州生徒就初級中學者，既畢其業，必赴中考. 「福州市初中畢業會考、高級中等學校招生考試」，是斯試全稱也. 畢業之生，或應屆，或往屆，咸能應試，惟需畢九年義務教育. 蓋春夏之交，比次以運動之乾健. 及至仲夏，銓所試文. 又以二者之間，覈以格致之實驗.
小威廉·皮特
小威廉·皮特者，英吉利國肯特郡人，首揆老威廉·皮特次子. 生於西曆一七五九年五月廿八日，殁於一八零六年一月廿三日. 年二十四，拜首揆，當國凡十九載，時論以為賢相也.
長孫操
長孫操，字元節，無忌從父弟. 父覽，為周大司徒、薛國公. 操有學術. 初，唐高祖辟署相國府金曹參軍. 未幾，檢校虞州刺史. 從秦王征討，常侍旁，與聞祕謀. 徙陝州，城中無井，人勤于汲，操為釃河溜入城，百姓利安. 以母喪解，長老守闕頌遺愛. 服除，封樂壽縣男. 為齊、揚、益三州刺史，課皆最，下詔褒揚. 永徽初，以陝州刺史卒，贈吏部尚書，謚曰安，葬給鼓吹，至虞罷.
無窮無盡嘻哈社
INFINITE H，韓國樂班，立於二〇一三年元月十一日.
鏈
*
周桓王
桓王三年，鄭莊公朝，桓王不禮. 五年，鄭怨，與魯易許田. 許田，天子之用事太山田也. 八年，魯殺隱公，立桓公. 十三年，伐鄭，鄭射傷桓王，桓王去歸.
二十三年，桓王崩，子周莊王佗立.
分類:周本紀
鉕
鉕，化學元素也，符號為Pm，原子序六十一. 屬鑭系元素、稀土金屬，氧化態獨以正三為穩. 各同位素俱富放射能，易於衰變. 元素在其先後者，皆具穩定同位素，獨其無有，實屬罕見，惟鎝亦然.
一九四五年，美國橡樹嶺國立實驗室始以鈾核裂變製得之. 自然之中，幾稀，蓋衰變自銪一五一、諸鈾同位素. 諸同位素中，雖以鉕一四五為最穩，獨鉕一四七有所用，夜光漆、原子能電池、測厚儀，悉其用也.
劉雄鳴
劉雄鳴者，藍田人也.
少以採藥射獵為事，常居覆車山下，每晨夜，出行雲霧中，以識道不迷，而時人因謂之能為雲霧. 郭汜、李傕之亂，人多就之. 建安中，附屬州郡，州郡表薦為小將. 馬超等反，不肯從，超破之. 後詣曹操，操執其手謂之曰：「孤方入關，夢得一神人，即卿邪！」乃厚禮之，表拜為將軍，遣令迎其部黨. 部黨不欲降，遂劫以反，諸亡命皆往依之，有眾數千人，據武關道口. 操遣夏侯淵討破之，雄鳴南奔漢中. 漢中破，窮無所之，乃復歸降. 操捉其鬚曰：「老賊，真得汝矣！」復其官，徙勃海.
周莊王
周桓王崩，子莊王佗立. 莊王四年，周公黑肩欲殺莊王而立王子克. 辛伯告王，王殺周公. 王子克奔燕.
十五年，莊王崩，子周僖王胡齊立.
分類:周本紀
無窮無盡己社
INFINITE F，韓國樂班，立於二〇一四年十二月元日. *
卡羅萊納箱龜
卡羅萊納箱龜者，隸澤龜科箱龜屬，龜鱉之類也. 出北美之原隰，林中亦有之，若緬因州、密歇根州、德克薩斯州、弗羅里達州皆可見其蹤. 其甲高聳而色褐，背綴以黃紋，腹下一色，形若箱櫃，由是得名，頜若鉤，趾三四而有差，其壽高甚，生年滿百者猶多，或云有壽至百三十八者. 此龜陸生而不厭水，晝出夜伏，性雜食，蛇鱔之穴往往得見之，蓋其獵食處也，時而食腐. 好春交，其精亦壽四歲，但交一尾，可免數年之患. 春去夏至，炎氣既昇，乃退澤兌之緣以避暑. 若酷熱難耐，則自唾其身以活. 每歲春夏之交，此龜誕子於穴，其穴狀若瓶，多子者得卵十一，少子者唯一枚爾. 歲寒，乃穴溪池之底以度之. [[category:龜]]
長孫詮
長孫詮，長孫操之子，尚新城公主. 詮女兄為韓瑗妻. 無忌得罪，詮流巂州，有司希旨殺之. 詮有甥趙持滿者，工書，善騎射，力搏虎，走逐馬，而仁厚下士，京師無貴賤愛慕之. 為涼州長史，嘗逐野馬，射之，矢洞于前，邊人畏伏. 詮之貶，許敬宗懼持滿才能仇己，追至京，屬吏訊搒，色不變，曰：「身可殺，辭不可枉！」吏代為占，死獄中.
西式中文
西式中文，又稱歐化中文、西化中文、英式中文，謂漢語文之反故常，從西式者. 西式有廣、有狹：或語式移植，自空而有；或漢言舊有，轉少為多. 歐化顯於五四，見乎語、譯. 恒用辭繁錯，信矣未達，學者譏之. 而首論之者，語言家王力也. 蓋言語相接，其道有親、疏，其勢有淺、深. 民羣之交於近，則口語亦變；既而遙處，則文字先之. 西式中文，轉染而生者，造端乎傳譯也.
沿革
明天啟、崇禎間，耶穌會士若利瑪竇、湯若望、南懷仁、艾儒略者，詣華布教，兼介西學. 時之君子大夫，佐以象胥之藝，莫不字取文言，譯臻雅境. 且夫譯著等，西儒口述，華士筆達，潤色反覆，恒三易稿. 西人欲取信乎東，每任改作，此其時語文之相激蕩也爾爾. 洎鴉片兵燹，道光開埠，西人遊於內郡，傳教所當，士夫以外，太半黔首. 而黔首無文，入教日多，土白之用遂大矣. 土白，與官話對. 宣教西人，皆能雙語，不覺表述遷移，漢言而西式. 如後之學者周作人言：「今人抵白話，謂為《馬太福音》語，予初不信，迨反觀之，乃悟其西式之祖矣. 」
千八六八年，來華教士創《萬國公報》於上海. 學術文章，作以文言，以干公卿；神道設教，必用白話，以取百姓. 且不顧文辭之俚俗，郡國之殊類，地而別之，造為坊本. 土白之《聖經》及《讚美詩》，存福州、廣州、上海、寧波數譯. 或初譯文言，待傳教之廣，重譯白話. 其語文交染，西不西，白不白，此學界稱「白話新特色」云，比之《紅樓》，歐化較然可見. 雖爾，宣教為大，學術次之，每有濡染，濫觴不遠，而不失為有初.
及同光新政，官派留學. 及莘莘歸國，弄移譯之潮，揚改萌之波，其業視中古梵學之來也非輕. 若歐西十八、九稘名著，悉具譯本. 猶以林紓《茶花女》譟其時，林譯者，文言也，群氓不通，乃有先覺若吳檮、伍光建輩，倡譯直語. 不數年，竟據譯席而南面矣. 人謂此時白話，似古白而不得其謹，實新體白話，五四先驅. 錢鍾書議之曰：「林子譯書，所用乃通俗、隨意之文言，歐化之多，不似古文家之不知新學，反類西人之強言漢語者矣. 」是之謂西氣. 當其時，吳檮《黑衣教士》中插入語、「被」字之泛用不罕覯，亦西氣焉. 然晚清意譯之法大行，或編譯，原理思想是求，語文則輕之. 復常改論，去原作遠，所變者唯人心. 然規模之空前，俾時人出於漢學之囿，則文學革命之本.
至於五四，文教標新. 胡適以八事主張於前，《新青年》以論辯導揚於後. 勢欲殺文言而後快也，陳獨秀答胡適曰：「獨至改良中國文學，當以白話為文學正宗之說，其是非甚明，必不容反對者有討論之餘地！必以吾輩所主張者為絕對之是，而不容他人之匡正也！」遂張《文學革命論》，以廢文言、新漢語為幟. 由是，從之者雲集響應，聚訟嘩然. 千九十八年四月，胡適倡「國語之文學，文學之國語」，將使來學之作書作詩，盡以白話，至廣之於講義、條陳、墓志銘等. 同年，《新青年》行白話，魯迅作《狂人日記》，李大釗、陳獨秀創《每週評論》，傅斯年、羅家倫辦《新潮》月刊. 是時也，潮流湯湯，逆之者亡. 寒暑再代，刊物已四百餘種. 千九二〇年，教部通令：其年秋始，舉凡課本，但行直言，而古文教材，一概作廢. 是令初行於小學，而逐年推之，及二五年，白話文捷.
然白則白矣，時國語尚未定也. 黃遵憲「我手寫吾口」之教，於格致文學，雖捷徑而窘步. 傅斯年憂之，有「但以所言為文字，恐鼓唇弄舌，不足以為道理」之語. 而五四以前，國音初定，四方之民猶啁啾相視，遂有求正於古白話者. 而宋元以來，古白唯俗，不足以闡西學而進種羣明，未幾，革新議起，諸家之說如左：
一，錢玄同言：「中國文字，字義極為含混，文法極不精密」，附議者若傅斯年、陳望道、周作人、魯迅，大抵皆稱文法不密，思理不精，則於進步不利. 欲深邃其思想者，宜首深邃其語言，否者與古文同病.
二，以謂疾在表達，不靈變也，傅斯年云：「今白話之所以貧者，以其字少，至於一切之詞、句、節，西人之靈變多於中國，則其精神亦倍於中國」. 瞿秋白言：「華言窮乏甚矣！名物皆無名氏. 欲使文、哲、政諸家，及普通之輩，作新倫理，變化氣象，須人人得為倉頡，人人得造新詞，人人得變句法. 」
三，謂其病在抒情，而不說理. 傅斯年云：「古白話，少且壞. 多為小說，而稗官之作，非女子，即小人. 又何解論、辯議之有哉？雖文言，亦何嘗解論、辯議？」周作人謂明清之小說，不善論理；林玉堂謂改革國文，乃時人義務. 皆以語體必多，然後修辭有當，議論、講學，始各得其所.
要之，作新言語，師法西洋，義不容緩. 五四人之目西洋也，無不擊節讚歎，拜為典範，其所論古文之失，即西人之「死語」論，而歐化則其蘄向. 傅斯年首倡西式，作《怎樣做白話文？》，謂「欲靈活語言，須高一等鏡鑒. 高等者何？莫西洋若. 」欲使語言、思想相濟為變，納白話於精深、入之感情者，必西人步亦步、趨亦趨而後可，命曰「歐化的白話文」. 錢玄同極贊喜，稱「持論精當，改良模範」，而胡適亦主「歐化修正，實乃中的」. 鄭振鐸謂「欲精進，必贊同之」，陳望道言「凡知修辭、文法，無以反對」，魯迅稱「西文之侵入中國，必要者也，身不足故也」. 歐化之道，由於移譯之途. 移譯者，一以知人言，一以倡改作. 故時之直譯，原文所有，恒不翻度，存其形式，以染漢言. 是以譯者，非用信達，務在模效，猶魯迅所謂「寧信而不順」者，有意為之也.
自白話文勝，西式是從，波及之深，猶豹變斐然. 時人謂之新潮，期文字之改易可翹首. 千九四四年，王力論歐化：「此大事也，以比漢至有清，唯有過之而無不及. 」呂叔湘謂：「大變在於詞，次變在於句. 」黎錦熙憶之：「五四以還，風氣突變，無間教育也、藝文也、論理也，白話忽標為正宗，而譯本亦多，皆從西式. 」蓋新文學，即西式文. 始於清末，達於五四. 今中文之面目，正形定此數十年耳. 屆中共建政，憲章蘇聯，俄文外鑠，亦得其之一偏.
數十年後，捍衛國語者興，攻訐不尠. 如譯家思果，謂「乃今之譯，新語文也，勉強識之，誠非中文. 」詩人余光中作《論中文的常態與變態》，稱「常民所書語體，其西化之病日甚矣，此中文之危機也」云. 港人陳雲著《執正中文》、《中文解毒》以批導西式. 外此，復有「語癌」之說，肇於網絡，要謂邏輯、文法、修辭之病. 病多譯體，而歐化其選也.
研究
王力著《歐化的語法》，首論西式，盡其詞、句、篇章，成以一家之言. 及千九五八年，《漢語史稿》作，補苴前說，兼論特質與啟迪，乃推為昆侖墟、星宿海. 嗣有北京師範學院中文系專攻五四以來言語演進，論其多變；朱德熙搜討句法，主語必備之說始明. 然皆專論，猶井中天. 海外學人，庫伯勒之《論現代中文之歐化》、謝耀基之《歐化語法概論》，皆大作. 庫氏書，與王力不同宗，謂合先斷語源，後考同異，否者，則其失在亂. 謝氏專研規定，溯因及果，不出王力範圍.
今學賀陽，著《現代漢語歐化語法現象研究》，集大成. 茲取自其書述之如左，通語為正，文言輔之，古白或不譯：
動、靜諸字
云謂為樞，偏正為用者，文言有之，若《論語·八佾》「夷狄之有君」者，古白罕見，譯乃復生，以行為名詞之故也，西文若adjust、adjustment，漢皆曰調整. 分別如次：
「名+的+動」之式，文言有之，古白鮮用，今廣之.
「名+動」之式，始於宋，多政署名，今廣之.
「介字短語+動」之式，古文無之，始於譯，當英文to、of、for等.
稱代之字
英文第三身代字，存陰、陽、罔兩之別，而漢言固無以辨. 後人以「他」為男為眾，以「伊、她」為女，以「牠、它」為獸為物者，皆始於五四. 不定男女，曰「他或她」，蓋英文him or her也. 分別論之：
言第三身，古或省略，或復指，今概以第三身代字塞，乃日多矣.
古白之「他」，兼獨與眾，今語眾則必稱「他們」.
古白第三身代字罕用為主語，今則廣之.
「定語+人身稱代」之式，古文所無.
區別、數量諸字
區別詞，一稱非謂形容詞，不可居主、賓、謂，古文少，若「雌、雄、新、老」等，今語日多，始於仿譯.
合沓量詞，古文所無，始於譯.
古人意不再數，則省言一，今不然，有「一+量詞」之式，猶英文之不定冠詞a、an者.
介字
人以英文者形合，漢言則意合. 形合者，文法顯明，標記勾連，以為辭匯；意合不然，語義、思理為經，而組織其緯矣. 是故形合者，介字之用多；意合者，虛字所施淺. 至五四以來譯述，中文始廓大其功用而有之，即「關於」、「對於」、「在」、「當」之類也.
今語「關於」，猶英文之about、on、over、to，狀語或定語；而古語則異義，猶言涉及.
「對於」，亦非古文，古文者猶言相對，今語則英文for、to. 文言於此，或言「於」，或無介字.
「在+名詞+的+動詞+（之）下」式，古白有之，然所指實物，言方位也，五四後，以譯英文行為名詞，此固漢文所無. 古語此義，或作「動詞+之下」，或否.
漢語時狀，每居句首，可介可不介，而古語以不介多，今語則介多，猶英文in、on.
存在之句，文言不介，至古白始有，而罕見也，今用發揚於五四，猶英文之on、in、at.
以「當」言時，自古有之，或作「當……（之時）/的時候/的時節」，然亦可不用. 今廣用矣，當英文when、as、while.
「當」固介字，以譯英文when、as、while，而when、as、while亦以引句也，然則「當」乃一變而為連詞矣，古文無之.
連、助諸字
連字自古有之，而每略不用. 及歐化，竟改不用為必用矣，此即英語形合而漢語意合之辨.
若並列連字，猶英文之and，一以綴詞，若「和、與」，一以連句，若「而且、並且」，古文皆可省.
主從連字，所言則轉折、因果、假設之類，古文無定式，但義正為是，今則前後相待，嚴密若西文者.
古白「和」多連名詞，少有例外，五四後則名、動、形、副、短句皆可.
古白「如果」必非現實，今語「如果」則所以為推論之用也.
古白初有「底、地」之別，「底」後作「的」. 五四則以「的」為形容詞，「地」為副詞，甚者以「底」當英字of.
古白「地」用於疊字之後，五四以為副詞，又進而為「名詞+地」之式，猶文言之名詞變為狀語者.
至於動態助詞，「著」本附於持續，而五四後，其不必持續者亦綴之，而古文大抵可省.
「們」字之用，舊在人倫，今則舉凡複數.
共用格式
「（動詞甲+動詞乙）+名詞」式，謂多動共一賓，文言有之，古白偶見，然其動作皆相繫屬者也，今則無此限制，或前有修飾.
「（動詞甲+動詞甲）+名詞」式，謂重動共一賓，古文所無，五四始有，仿效乎英文也.
「（助詞甲+助詞乙）+動詞」式，謂多助助一動，亦源英語.
「被」字
「被」言受動，始於戰國，而為義多貶，今則兼言其正.
古文以其義貶，故用被動式者少，五四以來用如英文，義兼正負而使用者多.
語序
古文並列之連詞，其用先後皆可，而英文則嵌之最末，今語同英文.
古文「或」，多用於先，少用於後，而皆用者有之，今則亦如英文嵌之最末矣.
古文舊法，從句居先，主句隨後，而至於古白，則先後皆可，五四以來譯文，從句在後者頗多，英文法也.
綜述
歐化之關係漢文法者三：
西式中文特質四：
對照
西式中文，多見於通語，而文言亦有之，殆五四以前，重譯染蒙，學者蹈焉. 茲舉文言歐化之例，枚舉如次：
預定佯謬
預定佯謬，英言謂之Predestination Paradox. 稽其要旨若斯：有溯時而進者，妄易時序，遂以事果為事因，事因為事果. 兩相循環，不得解脫. 終不知其所以易時次者何. 雞、卵先後之辯，亦此佯谬之別種也. 有雞之先，蛋為何物？有蛋之先，雞自何來？試作此想，則不知其所由者何，似為自在之物. 論者或闡以檯球墜空之例. 假有檯球擊己身，倘逆時而行，使身復擊己，則自擊不止矣. 夫球之見擊也必，球之易軌也必，則球必永相擊，雖然，不明其始，若自在之事也. 是故倘能逆時而行，凡人、事、物皆可入此佯谬. 學者或謂之引導悖論、信息悖論.
格致書院 (廣州)
西曆一八八五年，牧師哈巴創廣州格致書院. 徑變為嶺南大學附屬中學. 後又與中山大學附屬中學分校、廣東文理學院附中併，為華南師範大學附屬中學. 分類:書院
為心
Toheart，韓國樂班，立於二〇一四年三月十日. 分類:無窮無盡 分類:迴光返照 分類:明星博物館娛樂
五條市
五條市處日本奈良縣.
沿革
昭和卅二年，宇智郡：五條町、牧野村、北宇智村、宇智村、大阿太村、南阿太村、野原町、阪合部村，而爲五條市. 卅四年，倂宇智郡南宇智村. 而宇智郡廢.
平成十七年，倂吉野郡：西吉野村、大塔村.
它典
分類:近畿地方區劃
藻林 (王氏)
縮圖|王氏藻林序. 明嘉靖廿四年梦栢堂黑格鈔本 《藻林》，明王良樞所輯，義係類書也. 凡八卷，大涵天文、地理、時令、君道、人物、人事、衣飾、禮樂、神鬼、花木、通用諸類. 錄乎詞彙自從萬卷，皆悉均綺麗娟然者，蓋切磋琢磨乃得. 是以著人收輯，用資後學援引.
清談
漢末天下大亂，兵戈起，儒學衰敗. 曹氏、司馬氏先後持國鼎，然皆非寬厚者，不以道義為重，孔北海、稽中散俱橫死. 高平陵事後，士人噤若寒蟬，不敢擅議世事.
藻林 (王氏)
他典
分類:類書
清談
時王弼注《易》、《老》、《莊》，事理具名，辭藻亦工，天下奇之，以為玄學.
然世間諸務皆世俗，帝皇將相皆世俗. 士人無心俗物，朝綱廢，倫常亂，天下凋敝，刀兵四至，六朝輪替，終起五胡亂華，衣冠南渡. 故曰清談誤國.
是風於蕭梁仍未見止，梁武帝衍崇佛好道，興寺四百八，僧眾無算，儼然佛國，而竟為侯景饑死，元帝繹自謂「四十六歲，自聚書來四十年，得書八萬卷」而一朝蒙難，盡焚其書. 是為江陵焚書
周僖王
周僖王，諱胡齊，《史記》作「釐王」，《春秋左氏傳》作「僖王」. 父周莊王崩，僖王胡齊立. 僖王三年，齊桓公始霸.
五年，僖王崩，子周惠王閬立.
分類:周本紀
琉球列王表
琉球國，在東海之上，古來不通中國，其王稱御主. 宣德五年始號琉球，其先亦有君，唯得世數焉. 今列如下.
天孫氏
琉球之立國，不知何時. 《中山世譜》云：天神阿摩美久封其子為王，稱天孫氏. 既而交讓，相傳凡二十五紀. 起乙丑，盡丙午. 歷萬七千八百有二年. 天孫氏名諱俱不傳. 至二十五世，為相利勇所弒.
舜天氏
淳熙十四年，浦添按司舜天舉兵討利勇，殺之. 群臣立舜天為王. 義本王時，琉球饑饉頻加，疫癘大作，人民半失. 義本自以為不賢，寶祐七年讓國於英祖. 凡三王，七十有三年.
三國併立
英祖氏玉城王無道，按司不朝，百姓胥怨. 延祐間，今歸仁按司僭號於山北，大里按司僭號於山南，國分為三.
中山
至正九年，奉浦添按司察度代西威王立. 永樂三年，武寧為尚巴志所破，巴志奉父思紹為王. 凡二主，五十有六年.
山北
今歸仁按司，延祐年間僭號於山北. 永樂四年，為尚巴志所滅.
山南
大里按司，延祐年間僭號於山南. 宣德四年，為尚巴志所滅.
前尚氏
永樂三年，巴志破中山王武寧，擁父思紹為王，自為世子. 尚德好大喜功，殘害益甚. 成化五年，德薨. 群臣弒世子，推戴御鎖側官尚圓為君. 凡七主，歷六十有四年.
後尚氏
明治十二年，日本明治天皇廢琉球為沖繩縣. 凡十九主，歷四百一十年.
人皆相伐
英哲霍布斯所謂人皆相伐，屬考念之類. 其義旨若斯:若人皆不繩以律，必相伐. 是役所持皆均平，無貴賤，人相為敵而不止. 眾苦之，遂訂立契約，絕無限之自由，以期庶幾之太平. 夫邦之所以立，此論之所稽也.
自動車
自動車，自爲驅動，不乞援於軌道、電纜.
辨名
汽車之語，本謂蒸氣機關車. 清末民初，乃呼自動車曰汽車 ，以至當世. 日韓亦曰自動車.
據
[[Category:車]]
明星博物館表演
S.M. The Performance，韓國樂班，立於二〇一二年十二月卅一日.
鏈
分類:明星博物館娛樂 分類:韓國音樂
費曜
費曜者，或名耀、瑤，曹魏將也.
氡
氡者，意「閃光之」，化學元素也，符號Rn，原子序八十六，屬稀有氣體，無色、嗅、味，具放射也. 常生於土石建材.
費曜
黃初二年十一月，又涼州盧水胡伊健妓妾、治元多等反，河西大擾. 曹丕命張既為涼州刺史，曜同護軍夏侯儒為丕令繼既後，既據武威，曜兵至，儒未至，深破胡.
氡
其電子層有六，最外達八，達「八隅體」之穩態，故其性惰而孤.
費曜
太和二年十二月，蜀相諸葛亮圍陳倉，曜為曹真遣拒，四年，任後將軍，拒丞相司馬魏延、將軍吳懿入羌中. 曜同雍州刺史郭淮戰延於陽谿，敗.
氡
同位素
同位素者三十四，皆具放射性，性至穩者氡二二二也，三日有十辰而半衰.
用
易溶於水，其放射泉謂氡溫泉.
御所市
御所市處日本奈良縣.
沿革
昭和卅三年，南葛城郡：御所町、葛村、葛上村、大正村合，而爲御所市. 而南葛城郡廢. 五十二年，割市之一部於五條市.
它典
分類:近畿地方區劃
司馬倫
趙庶人司馬倫字子彝，河內溫人也. 父懿，晉宣王. 倫其九子也. 母柏夫人. 兄師、昭. 八王之亂，倫列第三.
愍懷太子遹爲賈后廢. 司馬雅、許超意不平. 與倫鷹犬孫秀謀反正. 孫秀說論，倫納之. 將起事，孫秀懼太子復位，將不己利. 遂譖太子於倫. 倫從秀計，緩起事，待賈皇后害太子，徐舉兵討之，名義是得. 會太子薨，倫、秀焉始舉兵，傳敕諸部，誅賈后. 倫矯詔入大內，迎皇帝幸東堂. 廢賈后爲庶人. 幽之建始殿. 尋飲之金屑酒. 是夜，倫執賈謐、張華、裴頠、解結、杜斌等，皆斬於殿前. 翌日，倫矯詔自封使持節、大都督、督中外諸軍事、相國、侍中. 攝政，總百官. 廣封己臣，咸與之大郡.
既執政，倫質凡庸，事皆從孫秀. 淮南王司馬允、齊王司馬冏憤甚，允反，倫、秀討平之. 皇帝加倫九錫，益封五萬戶. 秀陰謀大位，使牙門趙奉偽作司馬宣王語，矯作禪讓之詔而帝倫. 倫不受，秀更進百官偽符，倫遂許之. 是日夜，倫等廢惠帝，幽之金墉城. 兵卒五千人擁倫登太極殿，倫遂僭皇帝位. 大赦，改元建始. 爵其黨，時人譏之曰「貂不足，狗尾續. 」及金銀之用不足，易以白版封候. 倫爲皇帝，孫秀居相，事皆關白秀，倫無之預.
未幾，司馬冏、司馬顒、司馬穎舉兵反倫. 倫、秀挈將士與戰，大敗，時朝堂怨望已久，欲誅倫、秀者往往而在. 二人去就未決，王輿反，引營兵七百餘人入大內，約禁軍爲內應. 收孫秀，斬之. 詔倫禪位，歸政惠帝. 帝既還，梁王司馬彤言倫兇逆，宜伏誅. 百官皆是彤. 賜倫死，飲之金屑苦酒. 倫臨死號曰：「秀我誤！秀我誤！」. 死.
競馬
競馬，數人策馬，馳逐而爭勝也.
辨名
中邦，有賽馬之謂. 賽，爭勝也. 日人多謂之競馬.
引據
分類:運動
麥角二乙醯胺
麥角二乙醯胺者，化學式曰C20H25N3O. 毒品也，俗稱LSD. 色透明，液狀. 已知諸致幻劑，是為至強效者. 故列國立律而禁之.
亦可以為化學武器，與畢茲同屬失能性毒劑之類. 縮圖|麥角二乙胺之構
大韓民國每日放送
株式會社每日放送，大韓民國電視臺也. 《每日經濟新聞》營.
一九九三年九月二十三日，每日經濟電視立. 一九九五年三月一日開. 二〇一一年十二月一日，易名每日放送.
分類:大韓民國電視臺
長春市
長春市，吉林省會也. 處中國東北之正中. 乃東北之大邑，亦居四大園林城市. 七百九十萬餘人在籍，實居於此者逾千萬，外來者約三百萬.
長孫無忌
長孫無忌，字輔機. 性通悟，博涉書史. 始，唐高祖兵度河，進謁長春宮，授渭北道行軍典籤. 從秦王征討有功，累擢比部郎中、上黨縣公.
長春市
中國科學院長春分院、吉林大學在焉.
長孫無忌
皇太子建成毒王，王病，舉府危駭. 房玄齡謂無忌曰：「禍隙已牙，敗不旋踵矣. 夫就大計者遺細行，周公所以絀管、蔡也. 」遂俱入白王，請先事誅之，王未許. 無忌曰：「大王以舜何如人？」王曰：「濬哲文明，為子孝，為君仁，又何議哉？」對曰：「向使濬井弗出，得為孝乎？塗廩弗下，得為仁乎？大杖避，小杖受，良有以也. 」王未決. 事益急，乃遣無忌陰召房玄齡、杜如晦定計. 無忌與尉遲敬德、侯君集、張公謹、劉師立、公孫武達、獨孤彥雲、杜君綽、鄭仁恭、李孟嘗討難，平之. 王為皇太子，授左庶子. 即位，是為太宗. 遷吏部尚書，以功第一，進封齊國公. 帝以無忌皇后兄，又少相友，眷倚日厚，常出入臥內. 進尚書右僕射.
長春市
沿革
清嘉慶五年五月戊戌設理事通判、巡檢各一，隸屬於吉林將軍. 理事通判衙門始設於伊通河畔長春堡東之新立城，因地屬長春堡境界、乃於治署之前冠以地名，稱為長春廳. 長春之名正式使用於此.
長孫無忌
突厥頡利可汗已盟而政亂，諸將請遂討之. 帝顧新歃血，不取為失機，取之失信，計猶豫，以問大臣. 蕭瑀曰：「兼弱攻昧，討之便. 」無忌曰：「今我務戢兵，待夷狄至，乃可擊. 使遂弱，且不能來，我又何求？臣謂按甲存信便. 」帝曰：「善. 」然卒取突厥.
長春市
沿革
道光五年長春廳署移址至寬城子，又名頭道溝. 此城位今伊通河之右，民康路之東北，是謂長春舊城. 廳署修築於城內四道街，廳名依舊，地名並用.
長孫無忌
或有言無忌權太盛者，帝持表示無忌曰：「我與公君臣間無少疑，使各懷所聞不言，斯則蔽矣. 」因普示羣臣曰：「朕子幼，無忌於我有大功，視之猶子也. 疏間親、新間舊之謂不順，朕無取焉. 」無忌亦自懼貴且亢，后又數言之，遂解僕射，授開府儀同三司. 與房玄齡、杜如晦、尉遲敬德皆以元勳封一子郡公. 進冊司空，知門下、尚書省事，無忌辭，又因高士廉口陳「以外戚位三公，嫌議者謂天子以私后家」. 帝曰：「朕任官必以才，不者，雖親若襄邑王神符，不妄授；若才，雖仇如魏徵，不棄也. 夫緣后兄愛昵，厚以子女玉帛，豈不得？以其兼文武兩器，朕故相之，公等孰不曰然？」無忌固襄，詔答曰：「黃帝得力牧，為五帝先；夏禹得咎繇，為三王祖；齊桓得管仲，為五伯長；朕得公，遂定天下. 公其無讓！」帝又思所與共艱難，賴無忌以免，作威鳳賦以賜，且況其功.
帝欲功臣並世襲刺史，貞觀十一年，乃詔有司：「朕憑明靈之祐，賢佐之力，克翦多難，清宇內. 蓋時屯共資其力，世安專享其利，朕所不取. 刺史，古諸侯，雖名不同，而監統一也. 無忌等義貫休戚，効挺夷險，嘉庸懿績，簡在朕心. 其改錫土宇，用世及之制. 」乃以無忌為趙州刺史，以趙為公國；房玄齡宋州刺史，國於梁；杜如晦贈密州刺史，國於萊；李靖濮州刺史，國於衞；高士廉申州刺史，國於申；侯君集陳州刺史，國於陳；道宗鄂州刺史，王江夏；孝恭觀州刺史，王河間；尉遲敬德宣州刺史，國於鄂；李勣蘄州刺史，國於英；段志玄金州刺史，國於褒；程知節普州刺史，國於盧；劉弘基朗州刺史，國於夔；張亮澧州刺史，國於鄖. 凡十有四人，餘官食邑尚不在. 無忌等辭曰：「羣臣披荊棘，事陛下. 今四海混一，誠不願違遠左右，而使世牧外州，與遷徙等. 」帝曰：「割地封功臣，欲公等後嗣長為藩翰，而薄山河之誓，反為怨望，朕亦安可彊公土宇邪？」遂止. 後帝幸其第，自家人姻婭勞賜皆有差. 久之，進位司徒.
太子承乾廢，帝欲立晉王，未決，坐兩儀殿，羣臣已罷，獨留無忌、玄齡、勣言東宮事，因曰：「我三子一弟，未知所立，吾心亡聊. 」即投牀，取佩刀自向，無忌等驚，爭抱持，奪刀授晉王，而請帝所欲立. 帝曰：「我欲立晉王. 」無忌曰：「謹奉詔，異議者斬！」帝顧王曰：「舅許汝矣，宜即謝. 」王乃拜. 帝復曰：「公等與我意合，天下其謂何？」答曰：「王以仁孝聞天下久矣，固無異辭；有如不同，臣負陛下百死. 」於是遂定. 以無忌為太子太師、同中書門下三品，「同三品」自此始. 帝又欲立吳王恪，無忌密爭止之. 帝征高麗，詔攝侍中. 還，辭師傅官，聽罷太子太師，遙領揚州都督.
長春市
沿革
光緒七年理事通判改撫民通判. 十四年七月，吉林將軍長順奏請長春廳改升長春府，十五年春，準廳升府，撫民通判升為知府. 二十三年改城牆為磚牆，增開三門.
長孫無忌
帝嘗從容問曰：「朕聞君聖臣直，人常苦不自知，公宜面攻朕得失. 」無忌曰：「陛下神武聖文，冠卓千古，性與天道，非臣等愚所及，誠不見有所失. 」帝曰：「朕冀聞過，公等乃相諛悅. 朕當評公等可否以相規. 」謂：「高士廉心術警悟，臨難不易節，所乏者骨鯁耳. 唐儉有辭，善和解人，酒杯流行，發言可憙，事朕二十年，未嘗一言國家事. 楊師道性謹審，自能無過，而懦不更事，緩急非可倚. 岑文本敦厚，文章、論議其所長也，謀常經遠，自當不負於物. 劉洎堅正，其言有益，不輕然諾於人，能自補闕. 馬周敏銳而正，評裁人物，直道而行，所任皆稱朕意. 褚遂良鯁亮，有學術，竭誠親於朕，若飛鳥依人，自加憐愛. 無忌應對機敏，善避嫌，求於古人，未有其比；總兵攻戰，非所善也. 」
二十三年，帝疾甚，召入臥內，帝引手捫無忌頤，無忌哭，帝感塞，不得有所言. 翌日，與遂良入受詔，顧遂良曰：「我有天下，無忌力也. 爾輔政，勿令讒毀者害之. 」有頃，崩. 方在離宮，皇太子悲慟，無忌曰：「大行以宗廟、社稷屬殿下，宜速即位. 」因祕不發喪，請還宮.
太子即位，是為高宗. 進無忌太尉，檢校中書令，猶知門下、尚書二省. 固辭尚書省，許之. 帝欲立武昭儀為后，無忌固言不可. 帝密以寶器錦帛十餘車賜之，又幸其第，擢三子皆朝散大夫，昭儀母復詣其家申請. 許敬宗數勸之，無忌厲色折拒. 帝後召無忌、遂良及于志寧言后無息，昭儀有子，必欲立之者. 無忌己數諫，即曰：「先帝付託遂良，願陛下訪之. 」遂良極道不可，帝不聽.
長春市
沿革
光緒二十二年，沙俄進犯. 二十四年，東清鐵路通. 寬城子幸為沿途大鎮，俄人設驛圈地，曰附屬地.
長孫無忌
后既立，以無忌受賜而不助己，銜之. 敬宗揣后指，陰使洛陽人李奉節上無忌變事，與侍中辛茂將臨按，傅致反狀. 帝驚曰：「將妄人構間，殆不其然. 」敬宗具言：「反跡已露，陛下不忍，非社稷之福. 」帝泣曰：「我家不幸，高陽公主與我同氣，往謀反，今舅復爾，使我重愧天下，奈何？」對曰：「房遺愛口乳臭，與女子反，安能就事？無忌姦雄，天下所畏伏，一旦竊發，陛下誰使禦之？今即急，恐攘袂一呼，以嘯同惡，且為宗廟憂. 陛下不見隋室乎？宇文化及父宰相，弟尚主，而身掌禁兵，煬帝處之不疑，然而起為戎首，遂亡隋. 願陛下決之. 」帝猶疑，更詔審覈. 明日，敬宗言無忌反明甚，請逮捕. 帝泣曰：「舅果爾，我決不忍殺，後世其謂我何？」敬宗曰：「漢文帝舅薄昭，從代來有功，後坐殺人，帝惜撓法，令朝臣喪服就哭之，昭自殺，良史不以為失. 今無忌忘先帝之德，捨陛下至親，乃欲移社稷、敗宗廟，豈特昭比邪？在法夷五族. 臣聞當斷不斷，反受其亂. 乘機亟行，緩必生變. 無忌與先帝謀取天下，天下伏其智，王莽、司馬懿之流. 今逆徒自承，何疑而不決？」帝終不質問. 遂下詔削官爵封戶，以揚州都督一品俸置于黔州，所在發兵護送；流其子祕書監沖等於嶺外；從弟渝州刺史知仁貶翼州司馬. 後數月，又詔司空勣、中書令敬宗、侍中茂將等覆按反獄. 敬宗令大理正袁公瑜、御史宋之順等即黔州暴訊. 無忌投繯卒，沖免死，殺族子祥，流族弟思于檀口，大抵期親皆謫徙.
長春市
沿革
同年，應列強之徵，設開埠局，闢商埠地於舊城以北.
民國三年六月行省道縣三級管理制，長春縣轄於吉長道.
長孫無忌
上元元年，追復官爵，以孫元翼襲封. 初，無忌自作墓昭陵塋中，至是許還葬. 文宗開成三年，詔曰：「每覽國史至太尉無忌事，未嘗不廢卷而歎. 其以裔孫鈞為猗氏令. 」
長春市
沿革
民國九年八月始籌市政，吉長道尹蔡運升辦長春市政公所. 八月二十六日，運升布訓令第二十三號，知照長春縣知事. 長春市政公所即立，隸屬吉長道.
民國十八年廢道製，縣公署改稱縣政府，知事改稱縣長. 九月，長春市政公所與開埠局合併，曰長春市政籌備處，置處長. 市政管理機關與長春縣並立. 長春縣隸屬吉林省，為一等縣.
清亡後十六年，滿洲實為奉系軍閥領地. 日人不滿其首領張作霖，刺於皇姑屯. 作霖即卒，其子學良易幟，長春歸國民政府隸屬.
民國二十年九月十八日，日人發動九一八事變，翌日長春淪陷. 二十一年元月元日，長春縣改制市，至此市製始成. 三月一日，滿洲國建國，十四日定都長春，十五日更名新京. 八月，升格為特別市，隸屬滿洲國國務院.
滿洲國者，名為獨立國家，實則日人之傀儡. 政治黑暗，戰亂頻繁，百姓民不聊生.
民國三十五年八月十五日，日人敗降同盟國. 滿洲國遂亡. 八月二十日，蘇聯紅軍據新京. 十二月二十日，復名長春.
十四年間，日人大興土木，若避其侵略本質，誠乃城市規劃之典範，民眾生活之福祉.
民國三十七年五月二十三日，中國人民解放軍困長春. 城內百姓缺衣少食，半者不食而死. 十月十九日，解放軍終破城，更名長春特別市.
公元一九五三年，長春設直轄市，隸屬中央人民政府. 一載未至，復為吉林省轄市，並為省會.
它典
分類:吉林省區劃
生駒市
生駒市處日本奈良縣.
沿革
昭和四十六年，生駒郡生駒町爲生駒市.
它典
分類:近畿地方區劃
獨一無二 (樂社)
Younique Unit，韓國樂班，立於二〇一二年十月卅一日.
鏈
分類:韓國音樂 分類:明星博物館娛樂
鉑
鉑者，俗稱白金，化學元素也，符號為Pt，原子序七十八，屬過渡金屬. 色灰白，展延甚佳，質重，防鏽，幾稀，價昂. 出於鎳礦、銅礦. 可作珠寶、實驗儀器、電極等等.
同位素
蓋有同位素三十七，自鉑一六六至二零二，性穩者有六，曰鉑一九零、一九二、一九四、一九五、一九六、一九八.
日省錄
分類:朝鮮紀事
鯢
鯢者，兩棲類，長五尺，身黑，有疣，扁平，棲溪流，食魚、蟹屬，晝寐夜起. 產於唐土、東瀛. 兩者雖似，各有少異，故下分爲二種. 曰唐土鯢魚，曰日本鯢魚.
日本鯢魚
學名Andrias japonicus. 產於岐阜、三重、兵庫、廣島、島根、鳥取、大分等十一府縣. 聞日本人，往時食之. 今從開發，棲地日減，甚稀少. 以是昭和廿六年辛卯六月九日，爲天然記念物，翌年三月廿九日，進爲特別天然記念物.
據
[[Category:魚]]
毛遂
毛遂，平原君趙勝門下.
秦之圍邯鄲，趙使平原君求救，合從於楚，約與食客門下有勇力文武備具者二十人偕. 平原君曰：「使文能取勝，則善矣. 文不能取勝，則歃血於華屋之下，必得定從而還. 士不外索，取於食客門下足矣. 」得十九人，餘無可取者，無以滿二十人. 毛遂前，自贊於平原君曰：「遂聞君將合從於楚，約與食客門下二十人偕，不外索. 今少一人，願君即以遂備員而行矣. 」平原君曰：「先生處勝之門下幾年於此矣？」毛遂曰：「三年於此矣. 」平原君曰：「夫賢士之處世也，譬若錐之處囊中，其末立見. 今先生處勝之門下三年於此矣，左右未有所稱誦，勝未有所聞，是先生無所有也. 先生不能，先生留. 」毛遂曰：「臣乃今日請處囊中耳. 使遂蚤得處囊中，乃穎脫而出，非特其末見而已. 」平原君竟與毛遂偕. 十九人相與目笑之而未廢也.
毛遂比至楚，與十九人論議，十九人皆服. 平原君與楚合從，言其利害，日出而言之，日中不決. 十九人謂毛遂曰：「先生上. 」毛遂按劍歷階而上，謂平原君曰：「從之利害，兩言而決耳. 今日出而言從，日中不決，何也？」楚王謂平原君曰：「客何為者也？」平原君曰：「是勝之舍人也. 」楚王叱曰：「胡不下！吾乃與而君言，汝何為者也！」毛遂按劍而前曰：「王之所以叱遂者，以楚國之眾也. 今十步之內，王不得恃楚國之眾也，王之命縣於遂手. 吾君在前，叱者何也？且遂聞湯以七十里之地王天下，文王以百里之壤而臣諸侯，豈其士卒眾多哉，誠能據其勢而奮其威. 今楚地方五千里，持戟百萬，此霸王之資也. 以楚之彊，天下弗能當. 白起，小豎子耳，率數萬之眾，興師以與楚戰，一戰而舉鄢郢，再戰而燒夷陵，三戰而辱王之先人. 此百世之怨而趙之所羞，而王弗知惡焉. 合從者為楚，非為趙也. 吾君在前，叱者何也？」楚王曰：「唯唯，誠若先生之言，謹奉社稷而以從. 」毛遂曰：「從定乎？」楚王曰：「定矣. 」毛遂謂楚王之左右曰：「取雞狗馬之血來. 」毛遂奉銅槃而跪進之楚王曰：「王當歃血而定從，次者吾君，次者遂. 」遂定從於殿上. 毛遂左手持槃血而右手招十九人曰：「公相與歃此血於堂下. 公等錄錄，所謂因人成事者也. 」
平原君已定從而歸，歸至於趙，曰：「勝不敢復相士. 勝相士多者千人，寡者百數，自以為不失天下之士，今乃於毛先生而失之也. 毛先生一至楚，而使趙重於九鼎大呂. 毛先生以三寸之舌，彊於百萬之師. 勝不敢復相士. 」遂以為上客.
分類:周列傳
國立中興大學附屬高級中學
國立中興大學附屬高級中學，略云興大附中，在臺中市大里區. 民國九十年肇建，時名曰國立大里高級中學. 一〇三年，改隸國立中興大學，遂有今名.
明星博物館歌謠
S.M. THE BALLAD，韓國樂班，立於二〇一〇年十一月廿九日.
鏈
分類:韓國音樂 分類:明星博物館娛樂
元好問
元好問，字裕之，號遺山. 七歲能詩. 年十有四，從陵川郝晉卿學，不事舉業，淹貫經傳百家，六年而業成. 下太行，渡大河，為《箕山》、《琴台》等詩. 禮部趙秉文見之，以為近代無此作也. 於是名震京師. 中興定五年第，曆內鄉令. 正大中，為南陽令. 天興初，擢尚書省掾，頃之，除左司都事，轉行尚書省左司員外郎. 金亡，不仕.
為文有繩尺，備眾體. 其詩奇崛而絕雕劌，巧縟而謝綺麗. 五言高古沈鬱. 七言樂府不用古題，特出新意. 歌謠慷慨，挾幽、並之氣. 其長短句，揄揚新聲，以寫恩怨者又數百篇. 兵後，故老皆盡，好問蔚為一代宗工，四方碑板銘志，盡趨其門. 其所著文章詩若干卷、《杜詩學》一卷、《東坡詩雅》三卷、《錦禨》一卷、《詩文自警》十卷.
晚年尤以著作自任，以金源氏有天下，典章法度幾及漢、唐，國亡史作，己所當任. 時金國實錄在順天張萬戶家，乃言于張，願為撰述，既而為樂夔所沮而止. 好問曰：「不可令一代之跡泯而不傳. 」乃構亭於家，著述其上，因名曰「野史」. 凡金源君臣遺言往行，采摭所聞，有所得輒以寸紙細字為記錄，至百余萬言. 今所傳者有《中州集》及《壬辰雜編》若干卷. 年六十八卒. 纂修《金史》，多本其所著雲.
據
《金史·元德明傳》
司馬亮
汝南文成王司馬亮字子翼. 晉宣王懿庶三子也，兄師、昭. 八王之亂，亮列第一.
亮初仕魏，討諸葛誕於壽春，不利，免官. 晉祚初立，封扶風郡王. 西戎害涼州刺史胡烈，亮救援不利，復免官. 少頃，奉命納吳降將步闡. 亮事母孝，母伏氏有小疾，亮兄弟爲之禊於洛濱，武帝嘉之. 以爲宗師. 咸寧三年，封汝南王. 鎮南大將軍. 歷遷太尉. 武帝疾篤，欲詔亮顧命，楊駿沮之. 亮以駿將之害，問策於人，或勸之興兵討駿，亮不從. 是夜奔許昌. 會駿受誅，晉位太宰，入朝不趨，劍履上殿. 與衛瓘共攝政.
亮既執政，懼楚王司馬瑋有異，欲削其兵. 瑋深銜之. 遂遣其部曲夜圍亮府. 亮驚，不知去就，遂爲瑋虜. 亂兵無以罪亮，未有敢殺之者，瑋急曰：殺亮者賞. 亮遂薨.
隴海鐵路
隴海鐵路，乃自甘肅蘭州至江蘇連雲港之鐵路幹線，始建於西元一九零五年，後又進分段建，於一九五二年貫通，長一七五九公里，現乃雙線壹級電器化也.
司馬冏
齊武閔王司馬冏字景治. 河內溫人也. 晉文王昭孫，齊獻王攸之子. 八王之亂，冏列第四.
永寧元年，趙王司馬倫廢惠帝，踐祚，封冏鎮東大將軍、開府儀同三司. 冏目朝廷離心，欲興兵討倫. 陰與司馬處穆謀. 倫稍覺，遣使覘冏. 冏懼其謀泄，殺處穆. 倫心乃安. 三月，冏與何勖、龍驤將軍董艾等起軍，傳檄天下. 成都王司馬穎、河間王司馬顒、長沙王司馬乂應之. 冏君次陽翟，與倫軍戰，失利. 鑒壘自守. 待司馬穎破倫軍，冏復出兵，大勝. 王輿反於大內，迎惠帝反正. 冏引甲士數十萬上洛，威震京都. 帝拜冏大司馬，加九錫. 冏攝政.
冏既執政，居其父故宮. 廣建府邸，取民地以營私邸. 禮制擬於王者. 封其鷹犬五人，號曰五公. 萬事皆關白冏，惠帝無預焉. 或有諫冏戒驕橫者，冏并不置. 翊軍校尉李含奔河間王司馬顒，矯詔討冏. 顒乃上表興兵. 冏得表大恐，與公卿議. 或有勸冏歸政顒、潁者. 或有言委權必無善終. 冏不知去就. 長沙王司馬乂引軍入大內，冏與乂大戰禁中. 翌日，冏敗，乂斬之閶闔門外. 薨.
永興初，惠帝以冏勤王有功，赦其三子還第. 永嘉中，懷帝詔還贈冏大司馬，加侍中、假節，諡曰武閔.
張自忠
張自忠，字藎臣，後改藎忱，山東臨清人也. 清光緒十七年生. 父樹桂，知贛榆縣，自忠隨父寓蘇，及樹桂卒於任所，乃隨母扶柩返鄉.
民國三年，投奉天車震軍，為之幕. 五年，護國軍起，隨往伐之，軍潰，乃改投馮玉祥，累功至旅長.
十五年，伐閻錫山，失利，恐見責於官長石友三，遂率部避於晉.
十六年，玉祥膺服國民政府，所部整編，自忠方歸，與同入國民革命軍. 後二年，掌二十五師，以軍紀嚴肅名，輒語兵士言：「且勤兵守紀，否者，吾去爾皮. 」人皆陰謂以「張扒皮」. 中原大戰，複敗避入晉.
二十一年，為張學良所節制，入二十九軍宋哲元部，掌三十八師.
二十四年六月，國府不省寇之所圖，猶採延宕之策，因立何梅協定，二十九軍駐防天津，自忠兼冀察政務委員會委員，襄事哲元.
二十六年，寇覬覦華北，以哲元望大，謀控之，虛意邀往訪日，自忠奉令代往，日媒數為聲揚，以其親日，國內遂指自忠為奸. 未幾，盧溝橋事變，佟麟閣、趙登禹殉國，哲元令自忠署理冀察政務委員會，陰助二十九軍南移. 眾不省，複皆指以為逆，及軍移，自忠不得脫，周旋三月乃成. 十二月，擢第五十九軍軍長，實前鋒也.
二十七年三月，隨李宗仁殲寇第十師團於臺兒莊. 二十八年三月，率部戰於京山，勝，擢上將，授寶鼎勳章. 累功升第卅三集團軍總司令，第五戰區右翼兵團總司令.
二十九年，寇集師團六，並裝甲航空諸兵，伐棗陽、宜昌. 五月，自忠率七十四師、三十八師東渡襄河以援，既渡，棗陽已陷，乃率眾二萬迂回，欲斷敵後路，十五日，會敵於宜城南瓜店，次日，敵眾我寡，所部俱殞、自忠殉國，年五十歲，蓋二戰間同盟國殉國軍銜最高者.
越南文維基大典
越南文維基大典者，維基大典之越南語版也，屬維基媒體基金會. 二〇〇二年十一月，越南文大典初立於世. 至二〇一四年四月，已得文八十八萬餘矣.
張自忠
自忠既殉，寇見伏屍中上將銜者，不知為誰，於衣底得鋼筆，見銘文，赫然「張自忠」三字也. 寇敬其忠，殮而葬之. 三十八師師長黃維綱聞，遣勇奪柩以歸. 後二日，以上將禮重殮，沿江轉奉陪都. 蔣中正率五院親往迎靈，撫棺痛哭. 國民政府追贈二級上將，葬諸雨臺山，馮玉祥欽其忠，仿故明督相史可法事，植梅山上，改名曰梅花山. 夫人李氏，聞夫逢難，絕食七日以殉，與同葬焉.
三十一年，敇令入祀忠烈祠. 京津滬今各有街名以其名.
明星博物館鎮
SM Town，韓國樂班，立於一九九九年.
鏈
分類:韓國音樂 分類:明星博物館娛樂
矮行星
矮行星者（又曰侏儒行星、準行星、中行星），天體也，其質少於行星而大於小天體. 乃二零零六年，萬國天學大會所立天體之類.
定義
二零零六年八月二十四日，萬國天學大會議決. 乃定矮行星之義：
現有者
現有者有五，皆以希臘之神名，曰穀神、冥王、妊神、鳥神、鬩神矣.
候選者
蓋有候選者八，曰亡神星、塞德娜、創神星、小行星八四五二二、伐樓拿、小行星五五六三七、小行星五五六三六、伊克西翁，其徑均大於一千五百里.
許宗彥
許宗彥，字積卿，德清人. 九歲能讀經、史. 善屬文，侍郎王昶愛其才，作積卿字說以贈. 嘉慶四年進士，授兵部主事，就官兩月，以親老遽引疾歸. 親歿，卒不出. 居杭州，杜門以讀書為事. 其學無所不通，探賾索隱，識力卓然，發千年儒者所未發. 考周五廟二祧，以為周制五廟之外，別有二祧，為遷廟之殺，以厚親親之仁. 宗廟之外，別立祖宗，與禘、郊同為重祭，以大尊尊之義. 諸經無文、武二廟不毀之說，誤始於韋玄成，而劉歆因之，鄭康成亦因之. 祧者遷廟，乃謂為不遷之廟，名實乖矣. 又考文、武二世室，以為周文、武皆配於明堂太室，故有「文、武世室」之號. 孔穎達誤謂伯禽稱「文世室」，周公稱「武世室」. 以公羊傳周公稱「太廟」、魯公稱「世室」、群公稱「宮」證之，舛甚.
又考禹貢三江，以為漢志言「分江水首受江，東至餘姚入海」. 夫曰「分江水」，曰「首受江」，則非南江之正流可知；曰「東至餘姚入海」，則非在吳入海可知，與禹貢三江無與. 又考太歲、太陰，以為太歲者，歲星與日同次斗杓所建之辰也. 太陰始寅終丑，太歲始子終亥. 漢律志曰：「太初元年，歲前十一月朔旦冬至，歲在星紀婺女六度，歲名困敦. 」此太歲始子之碻證. 武帝詔曰：「年名焉逢、攝提格. 」此太陰始寅之碻證. 《漢書》天文誌始誤以甘、石之言太陰者系之太歲，而與太初之太歲遂差兩辰，乃以為星有贏縮，非矣.
又說六書轉注，以為從偏旁轉相注. 《說文》曰：「轉注者，建類一首，同意相受，考老是也. 」後序曰「其建首也，立一為耑」，即建類一首之謂也. 如示為部首，從示之偏旁註為神祇等字，從神祇注為祠祀祭祝等字，展轉相注，皆同意為一類. 戴震指爾雅詁訓為轉注，而不知詁訓出於後來，非制字時所豫有也. 段玉裁引戴說，又言爾雅字多假借，而不知假借者本無其字，今如初、哉、首、基之訓，非本無首字，而假初、哉諸字以當之也. 其他所著學說，能持漢、宋儒者之平. 禮論、治論諸篇，皆稽古證今，通達政體.
尤精天文，得泰西推步秘法，自製渾金球，別具神解. 嘗援緯書四游以疏本天高卑，而知不同心非渾圓之理. 考周髀北極璿璣，以推古人測驗之法. 七政皆統於天，而知東漢以前用赤道而非黃道，為得諸行之本. 論日左右旋一理，以王錫闡解黃道右旋、赤道平行，戴震分黃、極為二行，其說頗不分明，為剖析之，洞徹微妙，皆言天家所未及.
性孝友，慎於交遊，體羸而神理澂淡，見者皆肅然敬之. 儀徵阮元，會試舉主也，重其學術行誼，以子女為親家.
香芝市
香芝市處日本奈良縣.
沿革
平成三年十月一日，北葛城郡香芝町爲香芝市.
秦孝公
秦孝公，嬴姓，趙氏，諱渠梁，一作秦平王. 秦獻公之子，戰國時秦君.
王昶德甫
昶工詩古文辭，通經. 讀硃子書，兼及薛瑄、王守仁諸家之學. 蒐採金石，平選詩文詞，著述傳於世. 惟晚年患目疾，作品悉委門下代撰，錯漏百出.
秦孝公
傳
獻公四年正月庚寅生. 孝公用商鞅之法，內獎耕戰，遷都於咸陽，建縣制，開阡陌，累進農產. 外，秦與楚親，與韓訂約，連齊 、趙伐魏都安邑，拓地至洛以東，其國日強，秦遂一統.
孝公二十四年，孝公疾，欲讓於商鞅，鞅辭不受. 薨，葬弟圉，其子惠文王立. 及後，鞅為公子虔所誣，敗死於彤，其屍歸咸陽，車裂以示眾.
變法圖強
戰國初年，秦土廣人稀，其國未開，農事未及東方. 孝公即位，有感諸侯卑秦，醜莫大焉，乃欲變法而圖強，遂下《求賢令》. 商鞅乃至秦.
變法之爭畢，孝公三年，秦孝公使商鞅頒《墾草令》於秦國，變法遂始. 其實有：重農、抑商、廢世族，使國人從於農桑、以統稅制.
《墾草令》既成，五年，秦孝公以鞅為左庶長，於秦國變法. 其大略有：益相坐之法律，輕罪而用重刑；廢世卿世祿制，賞軍功，班軍功爵制；敦本息末，獎勸耕織，特獎墾荒；改行小家製等. 咸陽在關中平原之中，北依高原，南臨渭河，循渭而下可直入河，終南山、渭間可徑至函谷. 十二年，秦孝公使商鞅帥卒至咸陽，如魯、衛之國都而筑冀闕宮庭，營造新都，次年自櫟陽徙咸陽，復命商於秦國再變法.
破魏
取河西，復穆公之霸，乃秦獻公、孝公兩代之志. 孝公八年，公以魏兵出擊之機，遣兵襲魏，大破魏軍，取少梁. 是年，秦公以公孫壯攻韓，間於韓、魏之界.
九年，魏國內虛. 十年，以商鞅為大良造，將兵入魏，圍之，且破其舊都安邑. 十一年，復引兵圍之，克固陽. 二十一年，魏馬陵之戰為齊所破，其將龐涓死，太子申被執. 孝公用商鞅之議，以魏未復之機，大舉攻魏. 二十四年，秦復攻魏，在岸門大破之，俘其將魏錯. 是年，秦合大荔戎圍魏之郃陽.
兄
公子虔
引據
分類:秦本紀
山口二矢
山口二矢，日本學生運動家、為政者. 日本東京都人也. 昭和十八年二月二十二日生. 昭和三十五年二月，故日本社會黨首淺沼稻次郎為之暗殺. 是年十一月二日自決，年十八.
分類:昭和列傳 分類:東京都列傳
鄭和
鄭和，回回人，明之中官也. 公本馬氏，小字三寶，亦曰三保. 其先色目貴族，蒙元冊為雲南行省平章. 曾祖伯顏，官至中書平章. 祖父哈只米的納. 父米里金，漢名馬哈只，襲滇陽候.
永樂元年，以僧道衍為師，法號福吉祥. 是年，出廣州，使暹羅. 三年，奉欽命，下西洋. 海船二百四十餘，海員二萬七千四. 起永樂三年，止宣德六年，和下西洋凡七. 遍及爪哇、蘇門答臘、苏禄、马六甲、彭亨、真臘、古里、暹羅、榜葛剌、阿丹、天方、左法尔、忽魯謨斯、木骨都束，記三十餘國，航至亞非利加東、紅海、麥加，前所未有也. 《籌海圖編》云：永樂二年，鄭和討倭寇；三年，使日本，賜日本王源道義金印. 然《明史》、日本史皆無載，頗存疑焉.
十年，為南京監工官，奉敕重修南京大報恩寺. 宣德六年，欽封三寶太監. 八年四月，卒於天竺古里，歸葬南京牛首山. 無子，兄子文銘嗣，世襲錦衣衛千戶，居南京三山街. 北京德勝門內亦有府邸，今有三不老胡同，乃三寶老爹胡同訛音耳.
天上智喜
天上智喜 The Grace，韓國樂班，立於二〇〇五年五月元日.
鏈
分類:韓國音樂 分類:明星博物館娛樂
鐵路
鐵路，乃供火車及其通運之器所轍，鐵路通運者，乃陸上供運之勢，其有機車牽後駛於兩齊軌之上. 鐵路通者，須以軌|鐵轍、驛候、平交、載車輔之.
拉丁文維基大典
拉丁文維基大典者，乃維基大典協作計畫之拉丁語版也，屬非營利組織維基媒體基金會所掌. 初立於二〇〇三年十一月二十二日. 至二〇一四年四月，已得文十萬餘矣.
京廣鐵路
京廣鐵路，乃自北京至廣東省廣州市一鐵路，一八九七始，於一九五七貫通，長二千三百零二千米. 原分南北兩段，北自京至鄂漢口，稱京漢鐵路，南自粵廣州至鄂武昌，稱粵漢鐵路. 即一九五七武漢長江大橋成，二並為一，稱之為京廣鐵路.
聖誕節玫瑰襲風
TraxX，韓國樂班，立於二〇〇四年七月十七日.
平成
平成，日本明仁天皇之年號. 公元一九八九年一月八日，終於公元二〇一九年四月三十日，凡三十一載.
出典
小渕内閣官房長官自述引自《史記‧五帝本紀‧帝舜》載曰「內平外成」.
葛城市
葛城市處日本奈良縣.
沿革
平成十六年，北葛城郡：新庄町、當麻町合，而爲葛城市.
它典
分類:近畿地方區劃
茶碗
茶碗，或謂茶盞、茶圓、茶盅、茶甌，所以盛茶|茶湯、點末茶也. 多以陶、磁爲之，而釉色、器型不一，自古中國、日本、朝鮮等諸地皆有所造者. 唐人《茶經》以越州爲上，貴其色青如冰玉. 宋人鬥茶點飲，茶色白，貴黑盞，建窯所造者最爲要用. 日人亦重黑盞，謂之天目，蓋其內有紋若兔毫雪點也. 明時瀹茶之法興，漢人以純白而小者爲佳 ，不用大碗，而至今如此. 日本所造者，以樂燒茶碗爲上. 而朝鮮出青瓷，日人亦愛之.
備考
[[category:茶]]
定母
定母（中古拼音：dengh），中古漢音聲母也，舌頭音，隸端組，全濁. 後接韻母，有一、四等，與澄二、三等對. 下有例字.
擬音
大多漢音、對音、域外方音，定母讀/d/，故擬爲/d/. 送氣與否，議論紛紛.
古今音變
吳語存古，仍定，普粵清化，平聲作透，仄聲作端，入陽聲調.
吳音讀だ行，漢音讀た行.
定母清化，定一等大抵作端，餘者轉透. 定四等轉章.
大奧 (漫畫)
《大奧》，扶桑漫畫，和人吉永史作. 述東瀛江戶，男女地位其反，大奧僅有男子，將軍者，女子也. 斯作改編電視劇及影戲.
定母
古今音變
定母仍定，入陽聲調.
大奧 (漫畫)
分類:平成漫畫
定母
古今音變
古今對照（一欄例字，二欄切韻，三欄官話，四欄粵語，五欄吳語，六欄日語（吳音），七欄日語（漢音），八欄韓語，九欄越南語）
避孕套
避孕套，又名安全套、如意套，英文稱Condom，源人名姓字. 中文或略言套，套語源韜、鞱，衣也. 舊譯腎衣. 古人有「陰枷」 ，近之.
其法則古有，或以羊腸、魚皮、豕囊等為之，可以避病也. 及閣龍探隱洲，而新疾亦出，是為梅毒. 有醫者以麻布作套具，用之者莫染，知奇效矣. 西元十七稘，有英王御醫名孔當者，取羊腸，製囊，薄明而不破，因爵致聲震，套名始此. 後，格致日進，方術改良，用之以為樂也，保守者多怨之，謂風俗之壞，純以此物，然世變之急，非可恨也.
[[Category:人]]
昭和
昭和（しょうわ）乃日本昭和天皇之年號，故所用也. 改元平成而後廢之.
出典
「昭和」出自《尚書·堯典》之「百姓昭明，協和萬邦. 」
甘麻剌
元晉獻武王甘麻剌，真金太子長子也，忽必烈汗立二年生，母闊闊真夫人. 幼隨察必皇后，常侍元世祖左右，畏慎不妄言，言必無隱.
至元中，奉旨鎮北邊，叛王岳木忽兒等聞其至，望風請降. 既而都阿、察八兒等諸王遣使求和，邊境以寧. 嘗征駐金山，會大雪，擁火坐帳內，歡甚，顧謂左右曰：「今日風雪如是，吾與卿處猶有寒色，彼從士亦人耳，腰弓矢、荷刃周廬之外，其苦可知. 」遂命饔人大爲肉糜，親嘗而遍賜之. 撫循部曲之暇，則命也滅堅以蒙古語講《通鑒》. 戒其近侍太不花曰：「朝廷以籓屏寄我，事有不逮，正在汝輩輔助. 其或依勢作威，不用我命，輕者論遣，大者奏聞耳，宜各慎之. 使百姓安業，主上無北顧之憂，則予與卿等亦樂處于此，乃所以報國家也. 」
二十六年，世祖以其居邊日久，特命獵於柳林之地. 率衆至漷州，恐廩膳不均，令左右司之，分給從士，仍飭其衆曰：「汝等飲食既足，若復侵漁百姓，是汝自取罪謫，無悔. 」衆皆如約，民賴以安. 北還，覲世祖於上都，世祖勞之曰：「汝在柳林，民不知擾，朕實嘉焉. 」明年冬，封梁王，授以金印，出鎮雲南. 過中山，又明年春過懷、孟，從卒馬駝之屬不下千百計，所至未嘗橫取於民.
元貞元年，塔塔兒部年穀不熟，檄宣徽院賑之. 又答答剌民饑，請朝廷賑之. 詔賜王鈔千萬貫，及銀帛有差. 皇太后復以雲南所貢金器，遣朵年來賜. 是歲冬，奉詔以知樞密院事札散、同知徽政院事阿里罕爲內史. 大德二年，詔給秫米五百石.
五年，成宗以邊士貧乏，分給鈔一千萬貫.
大德六年正月乙巳，王薨，年四十. 王天性仁厚，御下有恩. 元貞初，籓邸屬官審伯年老，請以其子代之. 內史言於王，王曰：「惟天子所命. 」其自守如此，故尤爲朝廷所重. 然崇尚浮屠，命僧作佛事，歲耗財不可勝計. 皇慶元年仁宗立，諡獻武. 泰定立，追尊曰光聖仁孝皇帝，廟號顯宗，祔享太室. 文宗即位，乃毀其廟室.
實用映相學
《實用映相學》，書名. 此書刊乎清末，講論映相之義. 謂夫映相，亦所以審美也. 書帙伸此論者，中國未之有先.
西元一九〇七年，李漢楨爲之序曰：「將留存天下名勝美麗之境，奇怪罕有之形，英雄豪傑之真像，驚天動地之奇跡，使人毫芒畢肖，活現紙上，可使久遠，可留紀念，粘之冊子，掛之四壁，令遇目者有心曠神怡之趣也. 」
引據
分類:書籍
俄文維基大典
俄文維基大典者，維基大典協作計畫之俄語版也，屬非營利組織維基媒體基金會. 肇於二〇〇一年五月二十日. 是大典也，咸用俄文之西里爾字母書，至二〇一四年四月，已得文逾百萬矣.
王震
土地革命戰爭之世拜粵漢鐵路長嶽段工會糾察隊中隊長，湘鄂贛邊赤衛隊支隊長兼政委，中國工農紅軍湘東獨一師團政委，師政治主任、師政委兼權知八軍政委事，領權知湘贛軍區司令員事也. 會領湘贛革命地反剿鬥也. 後為六軍團政委，二軍團政委也. 預辟湘鄂川黔革命據地也. 二十四年會之長征焉.
義兵時為領中原軍區第一副司令員兼參謀長，與指揮中原突出也. 後為西北野戰軍二縱司令員兼政委、軍長兼政委，一野兵團司令員兼政委也. 會之延安衛戰與青化砭、羊馬河、蟠龍諸役也.
一九四九年以部進新疆也. 後為中央新疆分局書記，領新疆軍區第一副司令員、權知司令員事兼政委也.
一九五三年，後拜鐵道兵司令員兼政委也.
一九五五年，為義軍副總參謀長也.
一九五六年，拜國務院農墾部長焉.
一九七五年，拜国务院副总理也.
一九七八年，為中共中央軍委常委也.
一九八二年，為中共中央黨校山長也.
一九八五年，中共中央顧問委員會副主任也.
一九八六年，為中國之中小學幼師獎勵基金會理事長也.
聯合國大會
聯合國大會，略云聯大. 與會國一百九十三，皆成員國也，總理聯合國事，置秘書長、大會主席各一員，協和萬邦. 每歲秋九月中旬行會，議天下事，至翌歲該日之前一日止，為時經年而不輟，習多以十二月末旬聖誕爲期，議程商畢. 先是仲秋之節，以秘書處召行總務委員會，以定今歲議程，會既行，乃首舉總辯論，諸邦元首皆與此盛事，以表其政焉，辯論畢，擬奏付諸委員會議定，以歲末爲期，諸委員會呈之聯大，是爲決議案. 吏職任免，人事左右，則多在九月末旬至十一月爾.
王震
一九八八年，立為中華人民共和國副主席焉.
聯合國大會
委員會
大會下置委員會六：
王震
又嘗為中倭友協名譽會長，中國國際好結會名譽會長，中國疾利基金會名譽理事長也. 乃中共七届中央候補委員，八至十届中央委員，十一、十二届中央政治局委員，十三、十四大代表，一至五、七届全國人大代表也.
一九五五年授上將銜，榮獲一級八一勳章、一級獨立自由勳章、一級解放勳章也. 一九八八年榮獲一級紅星功勳榮譽章也.
一九九三年三月十二日於廣州薨，年八十五，薨捐其眼角膜矣. 四月五日灰撒於新疆天山也.
武器貿易條約
武器貿易條約，蓋聯合國所制章法也，海行天下以繩武器商貿. 公元二〇一三年四月二日，聯合國大會議定頒佈. 先是二〇〇六年歲末，聯大初欲修此法. 一二年，美、俄、中諸邦以此令事關機要，當予寬限，由是議遂暫寢. 一三年三月十八，聯合國乃行最終商議，逾十日，以朝鮮、伊朗、敘利亞三國意不諧，議未果. 附議諸邦乃呈願聯大複審以決，四月二日，萬國與票以定是約成敗，得贊成票百五十四，反對票三，棄權票二十三，缺席者九，遂知天下之所向矣，是日頒行，諸國稱快.
所約
是令之所約，武家八器也，若戰車、裝甲戰車、炮、戰機、攻擊直升機、艦、導彈、導彈發射器者，皆在其列，小型軍火亦不能免，與約諸國當置限武令以斷兇器之外流，以絕盜賊匪類之惡途.
曹安民
曹操弟子字安民，名不詳，為操愛之.
建安二年春正月，曹操到宛. 張繡降，操納繡叔父濟妻，繡恨之，操聞其不悅，密有殺繡之計. 計漏，繡乃嚴兵入屯，掩襲操，操不備，安民同族兄弟昂、將典韋沒.
聯合國秘書長
聯合國秘書長者，司聯合國秘書處，總理聯合國事，天下關白. 萬方有事，兵戈不息，國將不寧，皆以秘書長奏安理會以加特意，旨在媾和也. 初，美利堅總統羅斯福有置「國際事務調停者」之志，聯合國憲章既頒行，以秘書長司其事. 府在聯合國總部大樓焉，以每五歲爲一屆，可連任. 丞若干，號副秘書長，置以協理其政.
梵文維基大典
梵文大典纂者，多印度、尼泊爾之衆，鮮有他國之人. 至二〇一二年九月，得文七千七百五十六.
大正
大正（たいしょう）乃日本大正天皇之年號，典據《易経》【臨卦】︰「大亨以正，天之道也」. 改元昭和乃廢.
法文維基大典
法文維基大典者，維基大典協作計畫之法語版也，屬非營利組織維基媒體基金會. 肇於二〇〇一年五月. 至二〇一四年四月，已得文一百四十九萬餘矣.
汪象旭
生卒年不詳，約順治間在世. 爲書商，崇好道教，嘗點評『西遊記』，並著有『西遊證道』，倡「證道」觀，開清代「講道說」之先. 而此書係據略堂『釋厄傳』古本作，實之言者，黃周星.
師任堂，光之日誌
《師任堂，光之日誌》，電視劇，大韓民國首爾放送所製. 申師任堂主其事，李英愛演.
分類:首爾放送特別劇
及笄與之俱
15&，韓國樂班，立於二〇一二年十月五日.
鏈
分類:韓國音樂 分類:朴軫永娛樂
宇陀市
宇陀市處日本奈良縣.
沿革
平成十八年，宇陀郡：菟田野町、大宇陀町、榛原町、室生村合，而爲宇陀市.
它典
分類:近畿地方區劃
茶經
《茶經》，唐陸羽撰.
凡三卷，分十類，曰：一之源、二之具、三之造、四之器、五之煮、六之飲、七之事、八之出、九之略、十之圖.
世本無論茶之著，《茶經》開其先河，而後茶道大行 ，飲茶之風盛矣. 其文亦見譯於英、日、法等語，廣傳世界.
又有續茶經，清人陸延燦作.
備考
茶經之他語本，略錄於下：
他典
[[category:茶]]
范成大
范成大，字致能，吳郡人. 紹興二十四年，擢進士第. 授戶曹，監和劑局. 隆興元年，遷正字. 累遷著作佐郎，除吏部郎官. 言者論其超躐，罷，奉祠.
起知處州. 陛對，論力之所及者三，曰日力，曰國力，曰人力，今盡以虛文耗之，上嘉納. 處民以爭役囂訟，成大為創義役，隨家貧富輸金買田，助當役者，甲乙輪第至二十年，民便之. 其後入奏，言及此，詔頒其法於諸路. 處多山田，梁天監中，詹、南二司馬作通濟堰在松陽、遂昌之間，激溪水四十裡，溉田二十萬畝. 堰歲久壞，成大訪故跡，疊石築防，置堤閘四十九所，立水則，上中下溉灌有序，民食其利.
除禮部員外郎兼崇政殿說書. 乾道《令》以絹計髒，估價輕而論罪重，成大奏：「承平時絹匹不及千錢，而估價過倍. 紹興初年遞增五分，為錢三千足. 今絹實貴，當倍時直. 」上驚曰：「是陷民深文. 」遂增為四千，而刑輕矣.
除中書舍人. 初，上書崔寔《政論》賜輔臣，成大奏曰：「禦書《政論》，意在飭綱紀，振積敝. 而近日大理議刑，遞加一等，此非以嚴致平，乃酷也. 」上稱為知言. 張說除簽書樞密院事，成大當制，留詞頭七日不下，又上疏言之，說命竟寢.
知靜江府. 廣西窘匱，專藉鹽利，漕臣盡取之，於是屬邑有增價抑配之敝，詔復行鈔鹽，漕司拘鈔錢均給所部，而錢不時至. 成大入境，曰：「利害有大於此乎？」奏疏謂：「能裁抑漕司強取之數，以寬郡縣，則科抑可禁. 」上從之. 數年，廣州鹽商上書，乞復令客販，宰相可其說，大出銀錢助之. 人多以為非，下有司議，卒不易成大說. 舊法馬以四尺三寸為限，詔加至四寸以上，成大謂互市四十年，不宜驟改.
除敷文閣待制、四川制置使，疏言：「吐蕃、青羌兩犯黎州，而奴兒結、蕃列等尤桀黠，輕視中國. 臣當教閱將兵，外修堡砦，仍講明教閱團結之法，使人自為戰，三者非財不可. 」上賜度牒錢四十萬緡. 成大謂西南諸邊，黎為要地，增戰兵五千，奏置路分都監. 吐蕃入寇之路十有八，悉築柵分戍. 奴兒結擾安靜砦，發飛山軍千人赴之，料其三日必遁，已而果然. 白水砦將王文才私娶蠻女，常導之寇邊，成大重賞檄群蠻使相疑貳，俄禽文才以獻，即斬之. 蜀北邊舊有義士三萬，本民兵也，監司、郡守雜役之，都統司又俾與大軍更戍，成大力言其不可，詔遵舊法. 蜀知名士孫松壽年六十餘，樊漢廣甫五十九，皆掛冠不仕，表其節，詔召之，皆不起，蜀士由是歸心. 凡人才可用者，悉致幕下，用所長，不拘小節，其傑然者露章薦之，往往顯於朝，位至二府.
成大素有文名，尤工於詩. 上嘗命陳俊卿擇文士掌內制，俊卿以成大及張震對. 自號石湖，有《石湖集》、《攬轡錄》、《桂海虞衡集》行於世.
京昆高速
京昆高速，乃自北京至昆明之高速公路，編國之五號，長二百六五公里，經保定，石家莊，太原，臨汾，西安，漢中，廣元，綿陽，德陽，廣漢，成都，雅安，西昌，攀枝花，永仁，元謀，武定，終於滇之昆明.
綦毋潛
綦毋潛，字孝通，荊南人. 開元十四年嚴迪榜進士及第. 授宜壽尉，遷右拾遺，入集賢院待制，復授校書，終著作郎. 與李端同時. 《唐才子傳》云：「善詩調屹崒峭蒨足佳句，善寫方外之情，歷代未有. 荊南分野，數百年來，獨秀斯人. 」後見兵亂，官況日惡，掛冠歸隱江東別業. 王維有詩送之，曰：「明時久不達，棄置與君同. 天命無怨色，人生有素風. 」一時文士咸賦詩祖餞，甚榮. 有集一卷，行世.
後宮甄嬛傳
《後宮甄嬛傳》者，中華人民共和國之古裝電視劇也. 敘鈕祜祿·甄嬛之一生. 述其以毒弒君，終爲太后之事. 格局宏大異常. 華人所以欺人、害人之術多見於斯. 觀者甚衆.
是劇改自今人 流瀲紫 所作之小說. 有續作曰《如懿傳》. 二書皆敘後宮之鬥爭，惟《如懿傳》多述情愛之事.
分類:中華人民共和國電視劇
易語言
易語言者，電子計算機編程之辭也. 以漢字為要，辭風類「視基」. 創此辭者，吳濤也. 分類:編程語言
聯合國安全理事會
聯合國安全理事會，略名安理會，旨護天下之和平，中外之禔福. 常任理事國五，美國、英國、法國、中國、俄國，號曰五大國，具否決權，但得五國一票否決，提案之廢可期矣，故提案之成敗，在乎大國之一致也. 非常任理事國十，初僅六國爾，一九六五年，始建今制，席位均分，亞洲二、非洲三、拉美二、東歐一、西歐及他國若澳洲者二，成十席，不得連任、連選. 制以凡與會國必有使節在聯大，以備非常. 安理會常置委會三，具其名曰：議事規則專家委會、新員接納委會、安全理事會外行會議委會. 復有特設、制裁諸委會，置廢均無常，因需而設.
大麻
縮圖|大麻 大麻者，或稱線麻、白麻，古稱麻、漢麻、枲、苴，大麻科大麻屬. 系可成衣，子能果腹，子入藥稱火麻仁. 食其株能致幻，咸認為毒品，列國立律以禁之. 近年以其對治頑疾，網開一面. 荷蘭、比利時、加拿大、捷克、朝鮮、烏拉圭、以色列，美國數州開禁矣.
李成梁
李成梁，，字汝契，明嘉靖五年生. 高祖英自朝鮮內附，授世鐵嶺衞指揮僉事，遂家焉. 成梁英毅驍健，有大將才. 家貧，不能襲職，年四十猶為諸生. 巡按御史器之，資入京，乃得襲. 積功為遼東險山參將.
隆慶元年，土蠻大入永平. 成梁赴援有功，進副總兵，仍守險山. 尋協守遼陽. 三年四月，張擺失等屯塞下，成梁迎擊斬之，殲其卒百六十有奇. 餘眾遠徙，遂空其地. 錄功，進秩一等.
四年九月，辛愛大入遼東. 總兵官王治道戰死，擢成梁署都督僉事代之. 當是時，俺答雖款塞，而插漢部長土蠻與從父黑石炭，弟委正、大委正，從弟煖兔、拱兔，子卜言台周，從子黃台吉勢方強. 泰寧部長速把亥、炒花，朵顏部長董狐狸、長昂佐之. 東則王杲、王兀堂、清佳砮、楊吉砮之屬，亦時窺塞下. 十年之間，殷尚質、楊照、王治道三大將皆戰死. 成梁乃大修戎備，甄拔將校，收召四方健兒，給以厚餼，用為選鋒. 軍聲始振.
明年五月，敵犯盤山驛，指揮蘇成勛擊走之. 無何，土蠻大入. 成梁遇於卓山，麾副將趙完等夾擊，斷其首尾. 乘勝抵巢，馘部長二人，斬首五百八十餘級. 進署都督同知，世廕千戶. 又明年十月，土蠻六百騎營舊遼陽北河，去邊二百餘里，俟眾集大舉. 成梁擊走之. 萬曆元年，又擊走之前屯. 已，又破走之鐵嶺鎮西諸堡. 增秩二等. 朵顏兀魯思罕以四千騎毀牆入，成梁禦卻之.
建州都指揮王杲故與撫順通馬市. 及是，誘殺備禦裴承祖，成梁謀討之. 明年十月，杲復大舉入. 成梁檄副將楊騰、遊擊王惟屏分屯要害，而令參將曹簠挑戰. 諸軍四面起，敵大奔，盡聚杲寨. 寨地高，杲深溝堅壘以自固. 成梁用火器攻之，破數柵，矢石雨下. 把總于志文、秦得倚先登，諸將繼之. 杲走高臺，射殺志文. 會大風起，縱火焚之，先後斬馘千一百餘級，毀其營壘而還. 進左都督，世廕都指揮同知. 杲大創，不能軍，走匿阿哈納寨. 曹簠勒精騎往，杲走南關. 都督王台執以獻，斬之.
三年春，土蠻犯長勇堡，擊敗之. 其冬，炒花大會黑石炭、黃台吉、卜言台周、以兒鄧、煖兔、洪兔、堵剌兒等二萬餘騎，從平虜堡南掠. 副將曹簠馳擊，遂轉掠瀋陽. 見城外列營. 乃據西北高墩. 成梁邀戰，發火器. 敵大潰，棄輜重走. 追至河溝，乘勝渡河，擊斬以千計. 加太子太保，世廕錦衣千戶.
明年，黑石炭、大委正營大清堡邊外，謀錦、義. 成梁率選鋒馳二百里，逼其營，攻破之. 殺部長四人，獲級六十有奇.
五年五月，土蠻復入，聯營河東，而遣零騎西掠. 成梁掩其巢，得利而還. 明年正月，速把亥糾土蠻大入，營劈山. 成梁馳至丁字泊，敵方分騎繞牆入. 成梁夜出塞二百里，搗破劈山營，獲級四百三十，馘其長五人. 加太保，世廕本衞指揮使.
三月，遊擊陶承嚳擊敵長定堡，獻馘四百七十有奇. 神宗已告謝郊廟，大行賞賚，廕成梁世指揮僉事. 有言所殺乃土蠻部曲，因盜牛羊事覺，懼罪來歸，承嚳掩殺之. 給事中光懋因請治承嚳殺降罪，御史勘如懋言. 兵部尚書方逢時，督撫梁夢龍、周詠先與承嚳同敍功，力為解. 卒如御史奏，盡奪諸臣恩命.
六月，敵犯鎮靜堡，復擊退之. 十二月，速把亥、炒花、煖兔、拱兔會土蠻黃台吉，大、小委正，卜兒亥，慌忽太等三萬餘騎壁遼河攻東昌堡，深入至耀州. 成梁遣諸將分屯要害以遏之，而親提銳卒，出塞二百餘里，直搗圜山. 斬首八百四十，及其長九人，獲馬千二百匹. 敵聞之，皆倉皇走出塞. 論功，封寧遠伯，歲祿八百石.
希臘文維基大典
希臘文維基大典者，維基大典協作計畫之希臘語版也，屬非營利組織維基媒體基金會. 肇於二〇〇二年十二月一日. 至二〇一四年四月，已得文逾十萬矣.
李成梁
土蠻數侵邊不得志，忿甚，益徵諸部兵分犯錦、義及右屯、大凌河. 以城堡堅，不可克，而成梁及薊鎮兵亦集，乃引去. 無何，復以二萬餘騎從大鎮堡入攻錦州. 參將熊朝臣固守，而遣部將周之望、王應榮出戰，頗有斬獲. 矢盡，皆戰死. 敵乃分掠小凌河、松山、杏山. 成梁馳援，始出境.
九年正月，土蠻復與黑石炭，大、小委正，卜言台周，腦毛大，黃台吉，以兒鄧，煖兔，拱兔，炒戶兒聚兵塞下，謀入廣寧. 成梁帥輕騎從大寧堡出. 去塞四百餘里，至襖郎兔大戰. 自辰迄未，敵不支敗走. 官軍將還，敵來追. 成梁逆擊，且戰且行. 先後斬首三百四十，及其長八人. 錄功，增歲祿百石，世廕一等.
四月，黑石炭、以兒鄧、小歹青、卜言兔入遼陽. 副將曹簠追至長安堡，遇伏，失千總陳鵬以下三百十七人，馬死者四百六十匹，遂大掠人畜而去. 簠等下吏，成梁不問. 十月，土蠻復連速把亥等十餘萬騎攻圍廣寧，不克，轉掠團山堡、盤山驛及十三山驛，攻義州. 成梁禦卻之.
十年三月，速把亥率弟炒花、子卜言兔入犯義州. 成梁禦之鎮夷堡，設伏待之. 速把亥入，參將李平胡射中其脅，墜馬，蒼頭李有名前斬之. 寇大奔，追馘百餘級. 炒花等慟哭去. 速把亥為遼左患二十年，至是死. 神宗大喜，詔賜甲第京師，世廕錦衣指揮使.
初，王杲死，其子阿台走依王台長子虎兒罕. 以王台獻其父，嘗欲報之. 王台死，虎兒罕勢衰，阿台遂附北關合攻虎兒罕. 又數犯孤山、汛河. 成梁出塞，遇於曹子谷，斬首一千有奇，獲馬五百. 阿台復糾阿海連兵入，抵瀋陽城南渾河，大掠去. 成梁從撫順出塞百餘里，火攻古勒塞，射死阿台. 連破阿海寨，擊殺之，獻馘二千三百. 杲部遂滅. 錄功，增歲祿百石，世廕指揮僉事.
十三年二月，把兔兒欲報父速把亥之怨，偕從父炒花、姑壻花大糾西部以兒鄧等以數萬騎入掠瀋陽. 既退，駐牧遼河，聲犯開原、鐵嶺. 成梁與巡撫李松潛為浮橋濟師，踰塞百五十里，疾掩其帳. 寇已先覺，整眾逆戰. 成梁為疊陣，親督前陣擊，而松以後陣繼之，斬首八百有奇. 捷聞，增歲祿百石，改廕錦衣指揮使為都指揮使.
其年五月，敵犯瀋陽，伏精騎塞下，誘官軍. 游擊韓元功追襲之，敗死. 閏九月，諸部長復犯蒲河，殺裨將數人，大剽掠，而西部銀燈亦窺遼、瀋. 成梁令部將李平胡出塞三百五十里，搗破銀燈營，斬首一百八級. 諸部長聞之，始引去.
十四年二月，土蠻部長一克灰正糾把兔兒、炒花、花大等三萬騎，約土蠻諸子共馳遼陽挾賞. 成梁偵得之，率副將楊燮，參將李寧、李興、孫守廉以輕騎出鎮邊堡. 晝伏夜行二百餘里，至可可毋林. 大風雷，敵不覺. 既至，風日晴朗，敵大驚，發矢如雨. 將士冒死陷陣，獲首功九百，斬其長二十四人. 其年十月，敵七八萬騎犯鎮夷諸堡，閱五日始去.
十五年春，東西部連營入犯. 其秋八月，復以七八萬騎犯鎮夷堡. 十月，把漢大成糾土蠻十萬騎由鎮夷、大清二堡入，數日始出.
北關既被創，後清佳砮子卜寨與楊吉砮子那林孛羅漸強盛，數與南關虎兒罕子歹商搆兵. 成梁以南關勢弱，謀討北關以輔翊之. 明年五月率師直搗其巢. 卜寨走，與那林孛羅合，憑城守. 城四重，攻之不下. 用巨礮擊之，碎其外郛，遂拔二城，斬馘五百餘級. 卜寨等請降，設誓不復叛，乃班師.
十七年三月，敵犯義州，復入太平堡，把總朱永壽等一軍盡沒. 九月，腦毛大合白洪大、長昂三萬騎復犯平虜堡，備禦李有年、把總馮文昇皆戰死，成梁選鋒沒者數百人. 敵大掠瀋陽蒲河、榆林，八日始去. 明年二月，卜言台周，黃台吉，大、小委正結西部叉漢塔塔兒五萬餘騎復深入遼、瀋、海、蓋. 成梁潛遣兵出塞襲之，遇伏，死者千人. 成梁乃報首功二百八十，得增祿廕. 土蠻族弟土墨台猪借西部青把都、恰不慎及長昂、滾兔十萬騎深入海州. 成梁不敢擊，縱掠數日而去. 十九年閏三月，成梁乘給事侯先春閱視，謀邀搗巢功，使副將李寧等出鎮夷堡潛襲板升，殺二百八十人. 師還遇敵，死者數千人. 成梁及總督蹇達不以聞. 巡按御史胡克儉盡發其先後欺罔狀，語多侵政府. 疏雖不行，成梁由是不安於位. 及先春還朝，詆尤力，神宗意頗動. 成梁再疏辭疾，言者亦踵至. 其年十一月，神宗竟從御史張鶴鳴言，解成梁任，以寧遠伯奉朝請. 明年，哱拜反寧夏，御史梅國楨請用成梁，給事中王德完持不可，乃寢.
成梁鎮遼二十二年，先後奏大捷者十，神宗輒祭告郊廟，受廷臣賀，蟒衣金繒歲賜稠疊. 邊帥武功之盛，二百年來未有也. 其始銳意封拜，師出必捷，威振絕域. 已而位望益隆，子弟盡列崇階，僕隸無不榮顯. 貴極而驕，奢侈無度. 軍貲、馬價、鹽課、市賞，歲乾沒不貲，全遼商民之利盡籠入己. 以是灌輸權門，結納朝士，中外要人無不飽其重賕，為之左右. 每一奏捷，內自閣部，外自督撫而下，大者進官廕子，小亦增俸賚金. 恩施優渥，震耀當世. 而其戰功率在塞外，易為緣飾. 若敵入內地，則以堅壁清野為詞，擁兵觀望；甚或掩敗為功，殺良民冒級. 閣部共為蒙蔽，督撫、監司稍忤意，輒排去之，不得舉其法. 先後巡按陳登雲、許守恩廉得其殺降冒功狀，擬論奏之，為巡撫李松、顧養謙所沮止. 既而物議沸騰，御史朱應轂、給事中任應徵、僉事李琯交章抨擊. 事頗有跡，卒賴奧援，反詰責言者. 及申時行、許國、王錫爵相繼謝政，成梁失內主，遂以去位.
二十九年八月，馬林獲罪. 大學士沈一貫言成梁雖老，尚堪將兵. 乃命再鎮遼東，年已七十有六矣. 是時，土蠻、長昂及把兔兒已死，寇鈔漸稀. 而開原、廣寧之前復開馬、木二市. 諸部耽市賞利，爭就款. 以故成梁復鎮八年，遼左少事. 以閱視敍勞，加至太傅.
當萬曆初元時，兵部侍郎汪道昆閱邊，成梁獻議移建孤山堡於張其哈剌佃，險山堡於寬佃，沿江新安四堡於長佃、長嶺諸處，仍以孤山、險山二參將戍之，可拓地七八百里，益收耕牧之利. 道昆上於朝，報可. 自是生聚日繁，至六萬四千餘戶. 及三十四年，成梁以地孤懸難守，與督、撫蹇達、趙楫建議棄之，盡徙居民於內地. 居民戀家室，則以大軍驅迫之，死者狼籍. 成梁等反以招復逃人功，增秩受賞. 兵科給事中宋一韓力言棄地非策. 巡按御史熊廷弼勘奏如一韓言，一韓復連章極論. 帝素眷成梁，悉留中不下. 四十三年，卒，年九十.
弟成材，參將. 子如松、如柏、如楨、如樟、如梅皆總兵官；如梓、如梧、如桂、如楠亦皆至參將.
氯胺酮
氯胺酮者，俗稱k粉. 藥也，作麻醉，亦可濫用成毒品. 色白，粉狀. 私販者於中國可誅之.
天外情郎
《天外情郎》，韓劇也，首爾放送所製，述都敏俊、千頌伊行狀. 金秀賢、全智賢主演.
分類:首爾放送特別劇
合眾犯科
分類:律法
男兒故事
分類:中華人民共和國音樂 分類:朴軫永娛樂
錢陳群
三遷內閣學士. 陳群屢有建白：嘗疏請嚴治匿名揭帖，無論事鉅細，非據實首告而編造歌謠詩詞，匿名粘貼閭巷街衢，當下刑部依律治罪. 疏請廣勸種植樹木，官地令官種，州郡吏種至千本以上，予紀錄；受代時具冊，備地方公用. 民地令民種，至五六百本者，予扁額獎賞，成材後聽取用. 疏請偏災蠲免分數，分別貧富，富者按例定分數蠲免，貧者被災幾分即蠲免幾分，使之相等. 及敕詢州縣耗羨，疏言：「康熙間，州縣官額徵錢糧，收耗羨一二錢不等. 陸隴其知嘉定縣止收四分，清如隴其，亦未聞全去耗羨也. 議者以康熙間無耗羨，非無耗羨也，特無耗羨之名耳. 世宗出自獨斷，通計外吏大小員數，酌定養廉，而以所入耗羨按季支領. 吏治肅清，民亦安業. 特以有徵報支收之令，不知者或以為加賦. 皇上詢及盈廷，臣請稍為變通，凡耗羨所入，仍歸籓庫，各官養廉及各州縣公項，如舊支給. 其續增公用，名色不能畫一，多寡亦有不同，應令直省督撫明察，某件應動正項，某件應入公用，分別報銷. 各省州縣自酌定養廉，榮悴不一，其有支絀者，應令督撫確察量增，俾稍寬裕. 仍飭勿得耗外加耗，以致累民. 則既無加賦之名，並無全用耗羨辦公之事，州縣各有贏馀，益知鼓勵. 至於施從其厚，斂從其薄，古之製也. 及此倉庾充裕、民安物阜之時，大臣悉心調劑，使養廉之入，不為素餐，元氣培扶，帑藏盈溢，然後以三十年之通制國用. 宋太祖能罷羨馀，臣固知皇上之聖，不必廷臣建白如張全操其人者，而德音自下也. 」
七年，擢刑部侍郎. 上令廷臣議州縣常平倉應行諸事，諸臣皆議歉歲減價. 陳群疏言：「成熟之年，出陳易新，倉米必不及市米，而民以米值納倉，銀色當高於市易. 擬令石減一錢二分，還倉時加穀四五升，以為出入耗費. 」
十七年，患反穀疾，連疏乞解職，許之. 命其子編修汝誠侍行，且賜詩以寬其意. 陳群進途中所作詩，上為答和. 時有偽為孫嘉淦疏稿語謗上，上令窮治，陳群自家密疏請省株連，上嚴飭之，而事漸解. 二十二年，上南巡，令在籍食俸. 二十五年，上為橋梓圖寄賜陳群. 二十六年，偕江南在籍侍郎沈德潛詣京師祝皇太后七十壽，命與香山九老會，加尚書銜. 上諭：「明歲南巡，諸臣今年已赴闕，毋更遠迎. 」二十七年，南巡，陳群偕德潛迎駕常州，上賜詩稱為「大老」. 三十年，南巡，复迎駕. 是歲陳群年八十，加太子太傅. 賜其子汝器舉人，汝誠扈蹕，命從還省視.
三十一年，陳群復進其母陳畫冊，冊有綸光題句. 上題詩以趙孟頫、管道升為比. 三十五年，上六十萬壽，命德潛至嘉興勸陳群毋詣京師，陳群獻竹根如意，上批劄雲：「未頒僧紹之賜，恰致公遠之貢，文而有節，把玩良怡！今賜卿木蘭所獲鹿，服食延年，以俟清晤. 」三十六年，上東巡，陳群迎駕平原，進登岱祝釐頌. 是冬，复詣京師祝皇太后八十萬壽，命紫禁城騎馬，賜人葠，再與香山九老會. 陳群進和詩有句云“鹿馴岩畔當童扶”，上賞其超逸，復為圖賜之. 南歸，以詩餞.
陳群里居，每歲上錄寄詩百馀篇，陳群必賡和，親書冊以進，體兼行草，屢蒙獎許. 三十九年，卒，年八十九. 上諭謂：「儒臣老輩中能以詩文結恩遇、備商榷者，沈德潛卒後惟陳群. 」加太傅，祀賢良祠，諡文端. 四十四年，上製懷舊詩，列五詞臣中.
鄭州市
它典
分類:河南省區劃
文強
文強者，重慶巴南人也，官居重慶公安局長. 夫文強，無愧其名也，國朝四十九年，有巨盜張君起事于湘，殺兵民、劫官銀、掠財貨，亡命于江湖，為官民所患. 數剿之，奈何此盜奸猾陰毒，又嘗有娼門婦助焉，屢得脫. 強受命于當時，傾湘鄂渝三地之力，耗六載，終擒. 文強於是聲名鵲起，譽滿湘渝.
巴渝民風慓悍，剛直重義. 今有奸佞邪妄之徒，結地方豪強村氓于野，行魚肉鄉鄰，霸市欺行之實于市，民以「黑社會」謂之.
強有鄉党黎氏、陳氏，少與之交. 後強顯貴，握權柄，咸附之. 鄉党近趨，無違法理也，然黎陳皆非善類，募悍勇亡命徒，開香堂，執兵刃，設賭坊，營妓館，皆違法禁. 另以商賈偽其行，霸市欺行，弗從，皆用強，以黑富商，以商養黑. 于此，文強皆鑒，然非疏而遠之，反充為傘遮，上行下效，數十吏皆以成黎陳隼犬.
二零零八年悉查其罪，革其職，剪其羽翼，鋃鐺入獄者逾百. 二零一零年七月，文強伏誅.
分類:重慶市列傳
塞爾維亞
塞爾維亞共和國（塞爾維亞語：Србија或Srbija），簡曰塞爾維亞，歐洲之國也. 居巴爾幹半島之中；北接匈牙利，東臨羅馬尼亞、保加利亞，南界北馬其頓、科索沃暨阿爾巴尼亞，西接波赫暨克羅埃西亞. 都貝爾格勒，方七萬七千四百七十四公里，口七百三十三萬餘，民多奉東正教.
許元
許元（989年－1057年），字子春. 宣州宣城人.
塞爾維亞
史
初為拜占庭帝國屬土，十世紀中首立國；十五世紀末為鄂圖曼帝國所滅. 一八七八年得俄羅斯之助而復獨立，一八八二年定國號曰塞爾維亞王國，後逐併南之科索沃、馬其頓等地. 一戰後，得北側之斯洛維尼亞、克羅埃西亞、波士尼亞、佛伊弗迪納，易國號曰塞爾維亞人、克羅埃西亞人、斯洛維尼亞人王國，一九二九年復改曰南斯拉夫王國.
許元
許逖之子 ，以孝謹聞名於鄉里. 早年為丹陽縣令 ，後為發運使. 嘉佑二年（1057年）卒，年六十九.
塞爾維亞
史
二戰後，狄托得蘇聯之助廢王制，建南斯拉夫社會主義聯邦共和國，行共產主義. 一九八零年，狄托卒. 紛亂四起，未幾，諸邦去而自立，聯邦遂崩. 乃與黑山共組南斯拉夫聯盟共和國，二〇〇三年尋更曰塞爾維亞與黑山，二〇〇六年，黑山行公決去聯邦而自立，二〇〇八年科索沃立國迄今.
帝制
帝制，一稱君主專制政體，英言Autocratic monarchy，謂乾綱獨斷，而存一姓世襲，屬君主制. 其獨治之君，每超然法外，儕於神聖，而集權中央，殆宗法之餘跡也. 國之大事，在祀與戎. 是以王天下者，其權不止於世俗.
嗎啡
嗎啡，多取自罌粟稈，止痛藥也，易濫為毒品. 色黃，狀粉，多用易癮. 中國私販可處死刑.
王稟
摶七世孫. 早從軍. 宣和元年，官至婺州觀察使，步軍都虞候. 明年，改軍統制，預討方腊舉事. 靖康元年甲午六月，為建武軍節度使. 靖康元年八月，完顏宗翰率西攻太原，太原宣撫使童貫奔敗，東路軍至燕山府，長驅，直逼東京汴城下. 王稟領宣撫司兵，與太原府張孝純同守. 西路軍堅攻太原二百五十餘日，「悉為王稟隨，終不攻」，城破與之巷戰，身被數十創，攜子王荀投河死. 張孝純被執.
六日
DAY6，韓國樂伶，立於二〇一五年九月七日.
鏈
分類:韓國音樂 分類:朴軫永娛樂
帝制
中國之帝制，始於秦政，亦西學之所謂獨夫. 六王畢，四海一，號為皇帝. 然中華擁文官之制，若唐|有唐之中書，令所由出也；旁有門下，事所由止也. 雖及明清，掣肘猶多，故與西人不同. 或謂中國專制之說，五四以來比附，此闕疑. 要之，皇權日盛，降及辛亥，革命軍出，遂歸民國. 縱有洪憲之變，而民主之勢不移矣.
西人之帝制，稱絕對君主制，事在中古以後. 如法王路易十四者，雖壯年有爲，竟致民生凋敝，而家國強雄，亦足以垂名萬世. 然末代嗣君，羌無此幸. 且歐西人主，莫非教徒，神權所羈，未必至尊.
至於回教諸國，君稱哈里發，或有蘇丹，皆帝制之君也.
兼查
分類:政治
火之女神
《火之女神》，電視劇，大韓民國文化廣播所製. 柳井主其事，文瑾瑩，李相侖演. 光海君朝，有陶工，曰柳井. 是戲乃本焉而作.
分類:文化廣播月火劇
阿拉伯文維基大典
阿拉伯文維基大典者，維基大典共筆計畫之阿拉伯語版也，屬非營利組織維基媒體基金會. 肇於二〇〇三年七月九日. 至二〇二二年二月，得文逾一百萬矣.
簡歷
簡歷，或曰履歷書，拉丁言謂之curriculum vitæ，英國英文則謂之curriculum vitae，蓋英文字母無æ，轉寫ae也，略稱CV. 美國英文謂之résumé，此則取法蘭西文「概述」之辭意. 夫簡歷者，所以載其人之所學，之所長，之所事，之所好，之所望者也，述以求職，書以投好，剪而從其要，蓋入職之必須也. 論常制以言，歷中多載其人所就之功，所成之名，所能之事. 此間唯需加意一事，CV者，長且繁，多投之以求學，résumé者，短而簡，篇不過二頁，多投之於商賈以求職焉. 或有求獎學金者，亦可加簡歷以誠其意.
仁顯王后之男
分類:萬般電視網水木劇
雙癸計劃
JJ Project，韓國樂班，立於二〇一二年五月廿四日.
鏈
分類:韓國音樂 分類:朴軫永娛樂
李儒
李儒者，其人有二.
戴敦元
戴敦元，字金溪，浙江開化人. 幼有異稟，過外家，一月盡讀其室中書. 十歲舉神童，學政彭元瑞試以文，如老宿；面問經義，答如流. 嘆曰：「子異日必為國器！」年十五，舉鄉試. 乾隆五十五年，成進士，選庶吉士，散館改禮部主事，銓授刑部主事，典山西鄉試. 累遷郎中. 嘉慶二十四年，出為廣東高廉道. 道光元年，擢江西按察使.
敦元初外任，以情形非素習，蘇州多粵商，過訪風土利弊，久之始去，盡得要領. 至江西，無幕客，延屬吏諳刑名者以助，數月清積牘四千餘事. 二年，遷山西布政使，單車之任，輿夫館人莫知為達官. 籓署有陋規曰釐頭銀，上下取給，敦元革之，曰：「官有養廉，仆御官所豢，何贏餘之有？」調湖南，護理巡撫. 三年，召授刑部侍郎，自此歷十年，未遷他部，專治刑獄，剖析律意，於條例有罅漏，及因時制宜者，數奏請更定. 每日部事畢，歸坐一室，謝絕賓客. 十二年，擢刑部尚書，典會試. 十四年，卒，優詔賜恤，稱其清介自持，克盡職守，贈太子太保，諡簡恪.
鎘
地殼之中，幾稀，少則千萬物一，多則有五. 一八一七年， 德人史當米亞、夏亞文並索得之，蓋雜在碳酸鋅中也. 鎘多雜處鋅礦之中，取鋅並得鎘. 鍍鎘於鐵，可免於鏽. 鎘化合物，紅、橙、黃紛陳，成玻璃色. 平穩塑膠，亦取用之. 當世，漸省其用，有毒故也. 昔鎳鎘充電池，泛而用之，今亦代以鎳氫充電池、鋰離子充電池. 獨日能電池板，新添碲化鎘以為用.
戴敦元
敦元博聞強識，目近視，觀書與面相磨，過輒不忘. 每至一官，積牘覽一過，他日吏偶誤，輒摘正之，無敢欺者. 奏對有所諮詢，援引律例，誦故牘一字無舛誤，宣宗深重之. 至老，或問僻事；指某書某卷，百不一爽. 嘗曰：「書籍浩如煙海，人生豈能盡閱？天下惟此義理，古今人所談，往往雷同. 當世以為獨得者，大抵昔人唾餘. 」罕自為文，僅傳詩數卷. 喜天文、律算，討論有年，亦未自立一說. 卒之日，笥無餘衣，囷無餘粟，庀其貲不及百金，廉潔蓋性成云.
鎘
鎘雖有害於眾生，無用於高等生物，惟大海之中，矽藻之碳酸酐酶，有賴於鎘，以成其用.
天平
於立柱近頂處置橫軸，梁橫其上，其心合於軸，可繞而旋之，更於梁端各懸盤一. 若有物欲知其輕重，則置於盤中，而另取確知輕重之物名砝碼者，依先重後輕之序，積置於另盤，更細損益之，使梁衡，則累諸砝碼重之和，即物重也. 以其不穩，今之所用，蓋於梁端立杆以承盤者，名曰「托盤天平」.
有司常用以為徽，以其寓公正之義也.
鋯
鋯，化學元素也，符號為Zr，原子序四十，屬過渡金屬. 出於鋯石，名實俱然. 溯其字義，本波斯文金色之謂也. 面有光澤，呈灰白，酷似於鉿，稍類於鈦. 融鋯於物，俾能耐火、遮光、防鏽. 化合者眾，無機者、有機金屬者皆有，諸如二氧化鋯、二氯二茂鋯等. 同位素自然而成者有五，其三穩定.
一切
ITZY，韓國樂班，立於二〇一九年二月十二日.
鏈
分類:韓國音樂 分類:朴軫永娛樂
德文維基大典
德文維基大典者，維基大典之德語版也. 屬維基媒體基金會，非營利組織也. 肇於二〇〇一年三月十六日. 至二〇一四年四月，已得文一百七十萬餘矣.
紫金山
縮圖 紫金山，又名鐘山、蔣山、神烈山、金陵，處南京玄武區，高四四八又二米.
山岩若紫，故稱紫金. 紫金者即銅|赤金，故號金陵. 南京雅稱，因山立號. 山景秀雅，古今聞名，今闢中國國家景區. 江水如龍，龍蟠鐘山，又有石頭虎踞，而有帝京氣象. 漢末縣尉蔣子文葬此，人稱山神，故名蔣山. 明時號神烈山.
秦時有望氣者云，五百年後金陵有天子氣，秦皇怒，因鑿鐘阜，斷金陵長隴以通流，至今呼爲秦淮，乃改金陵邑爲秣陵縣. 民說秦淮煙花，脂水禍流，帝都氣象，一時損毀，都金陵者，命不久矣，追其首端，始皇帝也.
紫金山名勝殊多. 有中山陵，明孝陵，靈谷寺. 今人設索道，長二三五零米 ，可觀覽勝蹟. 徒步登山，有山道橫貫東西. 巔有公園，可一覽南京城. 山中有天文臺，以發現彗星、小行星名.
公共自行車
公共自行車者，自行車之所以供民以賃者也，僦值殊廉，或蠲寬其費. 故有恩供、官商之別，恩供者，惠社立之，不以謀利，享奉黎庶，曰「社區自行車計劃」. 其官商所辦者，曰「智能自行車計劃」. 夫丈尺襟帶之區，茍駛車馬，徒增勞乏，是故單車勝其用，噪鳴穢氣，因得降緩，又可以強身閒步遊心. 今者，有支脈曰共享單車，繼其大統，行無樁之法，益簡其節，是以興行.
區宇萬國
公共單車，行諸萬邦，普世皆奉此法，列舉如下：
中原
西元二零一六年，歲杪始興新法，附微信、支付寶、手機應用，操縱自如，名噪一時，勢如洶湧.
臺灣
臺北、新北、桃園、新竹、新竹縣、臺中、彰化、嘉義、臺南、高雄、屏東縣、金門縣設此役. 捷安特創微笑單車，流臺中，冠「iBike」之記，臺北市、新北市、桃園市、新竹市、彰化縣則以「Youbike」為號，一主也. 高雄公共單車租賃系統開山於臺灣，行自動之法，高雄捷運公司主之，號城市單車. 先是，新北市政府環保局低碳中心立公共單車租賃行，雖置丁夫事役，亦為地方前驅.
引據
<References/>
兼查
分類:車
徐振
引據
《全唐詩·卷七百七十四》
分類:唐列傳
惟二
JUS2，韓國樂班，立於二〇一九年.
鏈
分類:韓國音樂 分類:朴軫永娛樂
尼崎市
尼崎市處日本兵庫縣.
沿革
大正五年，川邊郡：尼崎町、立花村之一部合，而爲尼崎市.
昭和十一年，尼崎市、川邊郡小田村合，而爲尼崎市. 十七年，倂武庫郡：大庄村、武庫村、川邊郡立花村. 廿二年，倂川邊郡園田村. 四十四年，倂西宮市之一部. 割市之一部於西宮市.
它典
分類:近畿地方區劃
徐福 (影戲)
《徐福》，韓國影戲也，二〇二一年四月十二日佈. 李勇周編劇、執導. 孔劉、朴寶劍主演.
分類:韓國影戲
馬佩勳
馬佩勳，曾名英、沛雄，清光緒三十三年六月生，山西孝義人也.
民國二十年八月，入中國共產黨. 值土地革命，為陝北省蘇維埃政府主席. 共和國立，歷中共寧夏回族自治區監察委員會副書記、自治區檢察院檢察長兼黨組書記、寧夏回族自治區政協副主席. 亦中共七大正式代表，第二、三、四、五届全國政協委員.
日本語能力試驗
日本語能力試驗，試母語非日語者以日語也. 凡設五級，一級最難. 自西元一九八四年，年年有之. 在日本，則日本國際教育支援協會舉之. 邦外，則由日本國際交流基金設闈. 每年再試，期在七月及十二月，皆每月最先之星期日.
試卷印於日本，而後傳至全球. 試既畢，集卷而運之，閱卷於日本. 既歷二月，復告各考場以成績. 考卷環球統一，證書宇內通用.
分類:教育
熟盂
熟盂，《茶經》所載，唐茶器也，以貯沸水.
唐人以風爐煮茶爲飲，湯沸則花起，其第一者曰雋永. 以熟盂貯之，以備育華救沸之用.
今朝鮮半島有茶器之名熟盂者，非是，所用相異.
備考
[[category:茶]]
傅肜
傅肜，《演義》名彤，漢義陽人也. 夷陵戰後，先主退軍，斷後拒戰，兵人死盡. 吳將語肜令降，肜罵曰：「吳狗！何有漢將軍降者？」遂戰死. 拜子僉為左中郎，後為關中都督，景耀六年，又臨危授命. 論者嘉其父子奕世忠義. 江陽剛烈，立節明君，兵合遇寇，不屈其身，單夫只役，隕命於軍.
來源
分類:河南省列傳
閻海登
閻海登，晉地人氏，擅吹笙，笙曲《晉調》之作者. 嘗與高金香、蕭云翔共著《笙奏法》.
西元一九三〇年，誕於山西省定襄縣，家事農家，年八失怙. 其曲多懷鄉，富太原之色，《晉調》、《孔雀開屏》是也；又少壯之時，共和國肇建，時登曲多社會主義之風. 二零零四年歿.
引據
分類:山西省列傳
秦武王
秦武王，又謂秦武烈王、秦悼武王，嬴姓，諱盪，秦惠文王之子，戰國時秦君.
傳
惠文王九年生. 秦王重武好戰，在位中，平蜀亂，設丞相，拔宜陽，置三川，更修田律，改封疆，疏濬河道，築堤修橋.
秦王身長體壯，好與人較力，力士任鄙、烏獲、孟說皆為通顯. 武王四年，王與孟說互舉龍文赤鼎，然大鼎脫手，擊斷其脛，至莫夜月明，氣絕而薨，年方二十三.
連橫衛秦
秦武王好齊使，以示齊、秦攻韓、魏之形，絕韓、魏趁秦武新立而攻秦. 又使樗里疾與韓使歡娛，敘秦韓之好，以為羈縻. 樗里疾之母為韓女，武王之母為魏女，為秦惠文王與魏襄王時所定之姻盟. 其時，孟嘗為齊相，迫魏，魏國權衡，左右於秦齊間. 武王元年，秦王與魏王會於臨晉，固秦魏之盟. 以此外交，秦王堅固四鄰之國，使其不能因秦新君初立而圖秦. 其後，又決秦中央之魏籍權臣，然以秦王身死，並未全行.
聯越制楚
武王元年，韓、魏、齊、楚、越各以異志來賀武王即位. 秦王親見越使，與越成擊楚之約，所以製楚. 越自勾踐滅吳，為東南大國，其國強，亞於楚. 楚越相接，人文相近，彼以為害，互為謀利，皆欲滅其國.
平蜀亂
武王元年，蜀相陳莊為亂，弒蜀侯通國. 秦武王使甘茂平蜀亂，誅陳莊，且遣兵伐義渠、丹犁.
設立丞相
秦王有大志，其恥與六國同，見六國皆有相國，乃以秦之相國，改曰丞相. 武王二年，秦武王置丞相，設左右丞相各一，以甘茂為丞相領上將軍，樗里疾為右丞相. 令甘茂等更修田律、改封疆、濬河、築堤修橋.
王后
秦武王后
弟
秦昭襄王
引據
分類:秦本紀
小鎮家族
小鎮家族，日本遊戲，軟件公司鑰匙所製. 平成十六年四月二十八日先行精裝 ，八月八日 復售平裝. 後亦行於索尼、微軟諸遊戲主機. 二十七年，入蒸汽平台.
分類:平成電子遊戲
赤
赤，火色也. 赤之深者爲朱，淺者爲紅. 赤又謂之緋.
凡染絳一入謂之縓，再入謂之赬，三入謂之纁，朱則四入與. 四者皆赤類也. 絳，絳草也，可以染. 一說大赤也. 又一說絳即紅也. 纁，淺絳也. 朱（絑）爲純赤，一說深纁也. 清段玉裁注《說文》曰：「大赤者，今俗所謂大紅也. 上文純赤者，今俗所謂朱紅也. 朱紅淡，大紅濃. 大紅如日出之色，朱紅如日中之色. 」
赤爲南|南方正色. 赤白相合爲紅. 紅者南方間色.
又近世以赤代共產主義. 如李大釗文曰「試看將來的環球，必是赤旗的世界」是也.
於格致學，赤乃三原色之一.
備考
[[category:色]]
西宮市
西宮市處日本兵庫縣.
沿革
大正十四年，武庫郡西宮町爲西宮市.
昭和八年，倂武庫郡：今津町、芝村、大社村. 十六年，倂武庫郡甲東村. 十七年，倂武庫郡瓦木村. 廿六年，倂武庫郡鳴尾村、有馬郡：山口村、鹽瀨村. 四十四年，倂尼崎市之一部. 割市之一部於尼崎市.
它典
分類:近畿地方區劃
志龍與太陽
GD X TAEYANG，韓國樂班，立於二〇一四年.
鏈
分類:大霹靂 (樂社)
十二球問題
原題
有球十一，等重，別有異者一，輕重之差不知，混於其中. 請以無砝碼無度量之天平三校而得其異者，且知其輕重之勢，何解？
解
爲明其理，記球以地支之數.
先取子丑寅卯與辰巳午未校之，其形有二：
子丑寅卯與辰巳午未等重
論曰，八球既等，則子丑之屬皆爲常者，可以之爲範也，異者當在申酉戌亥間. 次取子、申二球與酉、戌複校，其形再有二：
異者爲亥
三取子與亥校，可知其輕重之勢矣.
異者居於申酉戌間
移申至天平別側，而更之以丑，棄戌. 三校，其形又有三： 此三者，欲知異者輕重之勢，皆可由前校之時，異球所居及天平所示得之.
子丑寅卯與辰巳午未異重
次移丑寅卯于天平別側，而更以申酉戌；棄巳午未，再校，其形有三：
若異者爲子辰
乃取申與子三校，論曰：若二者等，則異者爲辰，若不等，則必爲子矣.
若異者居乎巳午未或丑寅卯間
此二形，其三校之法同，三者取其二，置之天平兩側各一，或巳午相校，或丑寅相校. 論曰：若等，遂知異者爲未校者；若不等，則居所校二者之間. 欲知異者輕重之勢，亦皆可由前校之時，異球所居天平所示得之.
乳山市
分類:威海市區劃
李悝
李悝，魏人也，周貞定王十四年生. 嘗守上地，後相魏文侯，行變法，所著《法經》，或曰乃中華成文全法之始也.
悝之相魏也，重農峻法，使農細耕，力懲不法. 行「善平糴」之策，豐年平價納餘屯之，凶年則以平價售之，糧價遂平. 更廢世卿世祿舊制，賞擢有功有為者. 嘗使吳起守西河，西門豹守鄴，俱有所成. 由是魏國勢日盛，終列名七雄.
及後，衛鞅攜《法經》入秦，為孝公所用，助成霸業，法經之義，今猶見於秦簡也. 以韓非子、商君等皆承其學，故後世皆奉悝為法家之祖.
別論
世傳，悝亦名克，或作李兌，嘗師曾申. 申，曾參子也，師子夏. 然《漢書》以悝、克二人也，以悝為法家，克為儒家. 先秦書簡散佚者眾，其不可詳考矣.
玉露
玉露，日本所產，蒸青綠茶之屬，煎茶之最上者也. 其狀如松針，湯綠而味甘. 蓋茶之採前數週必以布席覆之，以避日光，此玉露之所以甘香而色綠也. 其之爲飲，以其湯溫四十攝氏度爲最，故以寶瓶瀹之，而後以湯冷冷之.
涗筏汭
涗筏汭者，瀏覽器也，蘋果公司所造. 西元二千又三年首創之. 以網箱為核，以丙正正，旨丙為格律. 常用於蘋果埃作業系統、麥作業系統也. 分類:網頁瀏覽器
黑斯廷斯戰役
黑斯廷斯戰役，一零六六年發於英格蘭薩塞克斯之森拉克，乃撒克遜人戰於诺曼人也. 戰末，撒克遜敗績，諾曼勝之. 蓋諾曼征服之始也. 因森拉克鄰黑斯廷斯，故名之.
是日，乃丙戌月癸亥日，英王哈羅德葛溫森領八千英軍立於森拉克山脊，以拒諾軍. 英軍皆為步軍兵士，並無騎兵，亦鮮有弓弩兵士. 諾公威廉領一萬二千諾曼軍士立於山下. 并有两千騎，弓弩兵士無數. 哈羅德命英軍結盾墻於山脊，諾曼軍屡攻之，而賴於英軍之勇猛，終未之能勝.
然一謠言英軍於傳，稱諾公威廉已毙，英軍大喜，攻諾軍至平原. 然威廉實未卒，諾曼騎兵合圍追擊之英軍，英軍大部皆隕.
至黄昏，威廉又令弓弩兵士易角射之，英軍死傷無數. 一箭中哈羅德之右目，英王殯天，其軍自潰. 諾曼軍逐英軍二百里，并至伦敦. 威廉王之英格蘭，時人呼曰征服者威廉.
究此役，諾軍兵士多於英軍，更有持利矛之骑士，操勁弩之射手，戰半日而不勝，何也？实乃英軍盾墙之堅，兵士作戰之勇所致也. 時至今日，英人常念其故主，而惡諾曼之治也.
蘆屋市
蘆屋市處日本兵庫縣.
沿革
昭和十五年，改武庫郡精道村號蘆屋市.
它典
分類:近畿地方區劃
日本放送協會大河劇
日本放送協會大河劇，日放送協會所製，自昭和三十八年始，映於日本時間日曜日夜八時.
戲劇一覽
*
常染色體
常染色體者，漢譯或云體染色體. 染色體之一種也，但凡性染色體二對以外，皆歸是類，故人得染色體計四十六，常染色體二十有二. 核型圖中，多依其大小而數列之，號曰染色體某號. 時太初而陰陽分，察其有所不及者，無性之造物也，此間則無常、性二種之別矣.
志龍與頂巔
鏈
分類:大霹靂 (樂社)
彭紹輝
十五年入農協會與農民赤衛軍也.
十六年徙武漢，投國民革命軍，入三十五軍一師為士卒也.
十七年會平江起事，編中國工農紅軍五軍十三師七團為班代也.
七月起拜紅五軍三團三營十二連分隊長，十月起拜紅二縱二大隊六中隊中隊長也.
十九年七月起拜紅五軍一師一團團長也.
二十年五月起拜紅三軍團四師副官處長，七月起昇紅三軍團四師參謀長，十月起拜中國工農紅軍學校二隊隊長也.
二十一年四月起拜紅三軍團五軍一師參謀長、師長.
九月至興國籌紅三軍團模範師，拜師長焉.
二十二年十月起改紅三十四師師長也.
二十四年元月起拜一軍團司令部教育科長，四月起拜紅三軍團教導營營長也.
冬遷紅四方面軍紅軍大學為上政科長兼軍事教習也.
二十五年六月起拜紅二方面軍六軍團參謀長，七月起為軍團黨委委員焉.
二十六年五月起拜紅二方面軍教導團團長也.
秋起拜八路軍一二零師司令部參謀處長，一二零師教導團團長也.
二十七年冬起拜一二零師三五八旅旅長也.
三十一年十月入延安中共中央黨校學之.
三十二年三月至三十四年秋為抗倭軍政大學副山長，此間：三十二年秋起領抗倭軍政大學七分校山長耶. 抗倭戰勝後，領呂梁軍區副司令員、權知司令員事，晉綏野戰軍二縱副司令員，領呂梁軍區副司令員，呂梁軍政委員會書記也.
三十七年夏起拜西北野戰軍七縱司令員也.
三十八年二月起拜中國人民解放軍一野七軍軍長也.
一九五一年四月起拜一高步學校山長、黨委書記也. 一九五二年四月至一九五四年三月領西北軍區參謀長也.
是月至一九五五年五月昇西北軍區副司令員兼參謀長焉.
一九五二年九月至一九五五年五月領軍區黨委常委也.
一九五四年十月至一九六七年八月為義軍副總參謀長也. 此間：一九五五年四月至一九五七年十一月領義軍訓練總監部副部長，嘗兼訓練總監部軍事科學部長、條令部長；是月至一九六三年九月領軍事科學院副山長，嘗領軍事科學院戰術研究部長也.
一九五五年九月授上將銜，榮獲一級八一勳章、一級獨立自由勳章、一級解放勳章也.
一九五九年四月、一九六五年元月、一九七五年元月繼選二届、三届、四届全國人大常委會委員也.
一九六九年四月至一九七七年八月為中共中央軍委委員也.
一九六九年八月至一九七八年四月為義軍副總參謀長、總參謀部黨委委員焉.
一九七八年四月二十五日於北京薨，年七十二矣.
家
分類:湖南省列傳
三淸
三淸者，玉淸，上淸，太淸也.
此三者，道教三十六諸天界者至上矣. 道家者云，炁者，萬物之本. 然其淸者上升爲天，濁者下降爲地. 是故此三者身之尊，位之高世間無匹.
是凡諸天皆有其主，三淸之主無非道教尊神，元始天尊主玉淸，靈寶天尊主上淸，道德天尊主太淸.
道德經云，道生一，一生二，二生三，三生萬物. 是故有一炁化三清之說. 名三淸者，實爲道矣.
茶托
茶托，亦名茶托子 、茶舟、茶船、 茶襯 ，所以承茶盞，使人不爲盞中熱湯所傷. 本中國之茶器也，而後傳至日本、朝鮮半島、歐洲 諸國. 西洋茶杯之托，今人則多謂之茶杯碟.
宋審安老人撰《茶具圖贊》，名之漆雕秘閣，贊其「危而不持，顛而不扶，則吾斯之未能信. 以其弭執熱之患，無坳堂之覆，故宜輔以寶文，而親近君子」.
據
[[category:茶]]
聖安東尼奥-杜雅辛圖
聖安東尼奥-杜雅辛圖，巴西米納斯吉拉斯州之一鎮. 方圓四九七平方公里，有口一二一八二人，合二十四點五人每平方公里.
趙文子
趙文子名武，莊子朔子也.
初，趙宣子在時，韓厥告趙氏將有難，乃托以存趙宗. 晉景公三年，下宮之難，屠岸賈滅趙|趙氏. 莊子妻成公姊也，有遺腹，匿公宮，公孫杵臼、程嬰救之，遂產武. 杵臼者，朔客也；嬰者，朔友也. 賈聞武產，索宮中. 趙夫人置武褲中，祝曰：「趙宗滅，號；不滅，則無聲. 」竟無聲. 杵臼及嬰患賈復索，乃謀他人嬰兒代武死，嬰遂與武匿山中.